
SRDELICA SREBRNICA, 


Od svog djetinjstva živio je Ciplić u uvali Lučici. 
Bila. je to lijepa uvala, dobro zaštićena od svih vje¬ 
trova, Dugi gat od bijeloga tesanoga kamena ograđi¬ 
vao je luku od ljute bure koja je znala da oštro za¬ 
puše i uzdigne valove. Valovi se tada visoko dizahu i 
bacahu bijelu pjenu sve preko ogradnog zida. Na kra¬ 
ju gata dizala se neka mala, visoka a uska kućica. To 
je bio svjetionik. Svakog dana u večer stari bi Marko 
upalio »feral«. Crveno svijetlo sjalo je cijelu noć i 
tako označivalo ulaz u luku. 

U uvalu Lučicu utjecao je malen potok. Za Ciplića 
je to važno, jer on kao da ne voli osobito slanu mor¬ 
sku vodu, te se u ovoj, tek ponešto slanoj vodi, dobro 
snalazi i teško da bi ikad bio krenuo na put, da nije 
bilo čudnih zgoda i susreta ja. 

Mali je Ciplić bio dosada zadovoljan i bezbrižan. 
On je provodio miran život u svojoj uvali, daleko od 
širokoga mora. Vjetrovi i oluje rijetko bi kada jače 
uzburkali površinu njegove uvale, a kad bi se to de¬ 
silo, skrio bi se mali Ciplić uz kamenje obraslo mor¬ 
skom travom i tu strpljivo čekao da oluja prođe. Oluja 
bi napokon prošla! Ribarske lađe, koje su se za oluje 
na valovima gore i dolje spuštale, opet bi nastavile 
svoje ljupko ljuljanje. 

Obično mu je skrovište bilo iza velikog kamena 
koji je stajao tik do ušća potočića. Taj je kamen bio 

sav obrastao morskim resinama. One su dobro štitile 
malog Ciplića. 

Ali ne smijemo misliti da je Ciplić bio kakav plaš- 
ljivac, koji se je samo skrivao po zakucima. On je, 
dapače, veselo plivao po cijeloj uvali, a i rado se 
praćkao na površini mora. 

Mali je Ciplić bio veseo i živahan stvor. 

Svojom glavicom prevrtao je mulj i pijesak te tra¬ 
žio sebi hranu. Pri tom su mu dobro pomagala nje¬ 
gova tanka pipala kojima bi opipavao sitnež. Otpale 
dijelove morskih resina pomiješane sa muljem jeo 
je slatko kao najfini je poslastice. 

Ciplić je bio uvijek s malim zadovoljan. 

Iako se hranio mršavom hranom, bio je on ipak 
čvrst i zdrav. U cijeloj uvali nije bilo ni ribe ni ikoje 
druge životinje koja bi se mogla s njim takmiti u 
okretnosti. 

Sa svim životinjama u uvali mali je Ciplić živio u 
najljepšem miru i prijateljstvu, i svak ga je volio 
radi njegove vesele ćudi. 

Uza svu svoju živahnost Ciplić je bio pametna i 
razborita ribica. Mudro je i oprezno znao izmaći sva- 
koj pogibelji. Često ,su puta dječaci sa kraja bacali 
kamenje u more, ali on je svim hicima vješto izmicao. 

Udicu je dobro poznavao. Oprezno bi opipao svaki 
komadić hrane prije no što bi zahvatio i tek onda bi 
zagrizao kad bi se uvjerio da se tu ne sakriva ona 
oštra kukasta igla. 

Oprezan i pametan bio je naš Ciplić kao što su 
obično svi cipli koji odrastu u luci. I ljudi kažu o ne- 
kome tko je pametan i lukav: »Ej, lukav je on ko ci¬ 
pal iz luke,«. 

Iako je mali Ciplić bio dobra i pametna ribica, 
ipak je imao jednu pogrešku (ako se to uopće može 
nazvati -pogreškom). Bio je vrlo radoznao. Svojom 
malenom glavicom i osjetljivim usnicama prevrtao je 
i pretraživao svaku stvarcu koja bi mu došla na do¬ 
hvat. Svakojake otpatke i predmete, koje bi djeca i 
odrasli bacali u more, radoznalo je pregledavao. 
Svugdje je zavirivao i za svaku je stvar htio znati 
šta je i odakle je. 

Velika i debela jegulja, ko ja je stanovala kod ušća 
potočića, nazivala je Ciplića radi toga Njuškalićem 
i ćesto ga je korila radi njegove živahnosti i rado¬ 
znalosti. 

Danas ju je opet mali Ciplić probudio i zato mu 
ona prigovori: 

»Što ti uvijek, Njuškaliću moj, naokolo skačeš? Baš 
nemaš nikad mira!« 

»Dobar dan, kumo Jego« — veselo će Ciplić — »pa 
zašto ne bih skakao i veselio se? Hvala Bogu, eto, 
zdrav sam i veseo ko riba u vodi, a mislim da time 
nikome zla ne činim.« 

»0, ne, sinko, dobra si ti ribica, ali ipak mogao bi 
se jedanput malo smiriti. Eto, tvojim si me praćka- 
njem probudio, a baš sam slatko spavala. 

»Što ćete, kumo Jego, više spavati? Evo sad će za- 
sjati sunce.« 

»Briga mene za sunce, meni ga ne treba.« 

»Ali zašto vi, kumo Jego, nikad ne izlazite da se 
pnošećete po suncu?« 

»Ne marim ja za sunce, Njuškaliću moj, ja samo 
po noći izlazim iz ovog zakutka.« 

»čujte, kumo Jego, je li istina da vi izlazite po 
noći iz potoka i da plazite po zemlji?« 

»He, he, he, tko ti je to rekao?« 

»Čuo sam kako se je ovdje stari Marko tužio su¬ 
sjedu da ste mu jedne noći pojeli sav grašak u vrtu.« 

»He, he. To su ti, moj dragoviću, priče. Što će meni 
grašak? Pa gdje bih ja po zemlji plazila? Nijesam ja 
nikakova zmija, iako sam na nju nalik« — reče je¬ 
gulja i protegnu svoje dugačko i oblo tijelo. 

Uistinu je bila nalik na zmiju. Koža je u nje bila 
glatka, jer su joj ljuske tako sitne i udubene da se 
nijesu ni opažale. 

Kad bi uspravila glavu, mogla su se razabrati ma¬ 
lena usta u kojima su se bijelili sitni zubi. Malene oči 
bile su skoro kožom pokrivene. Iza očiju, na vratu, 
stršile su u vis dvije peraje, koje su se nalazile odmah 
iza polumjesečastih skržnih otvora. 

— »Eto, sada znaš« — nastavi jegulja »što je na 
stvari. Hajde lijepo malo podalje da se igraš i ska- 
češ, a pusti mene na miru da spavam.« 

»Dobro, kumo Jego, neću da vam smetam. Želio 
sam samo doznati da li je istina to što o vama ljudi 
pričaju.« 

»Nije, sinko, nije. Ne idem ja daleko od svog za¬ 
kutka; meni je u ovom potoku dobro, hrane imam do¬ 
sta, pak što ću da se mičem odavle?« 

»Imate pravo, kumo, tako i ja mislim, a opet bih 
želio znati kako je vani, tamo u velikom moru.« 

»Ej, moj sinko, što i misliš na to! Ovdje ti je do¬ 
bro, miran si i zadovoljan, pak što ćeš više? Zbogom, 
Njuškalo moj« reče jegulja i zavuče se u mulj da da¬ 
lje spava. 

Ciplić je još malo ostao tu lagano mičući perajama, 
pak se najednom naglo okrene te izviri glavicom nad 
površinu mora. 

U taj je cas izlazilo sunce. Prve su sunčane zrake 
obasjale more, koje se iskrilo i sjajilo kao zrcalo. Mali 
je Ciplić bio ushićen. Veselo poskoči u vis i premetne 
se. Sjajne kapljice zaiskriše nad njegovom glavicom, 
a kad opet zagnjuri, zlatni se kolutovi polagano nji¬ 
šući raširiše površinom prelijevajući se u stotinu boja. 

Veseo je bio Ciplić što je osvanuo vedar dan i zato 
je brzo udarao svojim perajama. Najednom osjeti 
kako valovi pravilno slijede jedan za drugim. Valovi 
su dolazili sa one strane uvale koja je bila okrenuta 
prema velikom moru. 

»Nešto se iz velikog mora približuje obali« — po¬ 
misli Ciplić i zaustavi se. Micao je samo svojim prs¬ 
nim i trbušnim perajama. Uz to je pomno pratio nji- 
haje mora koji su dolazili do osjetljivih ljusaka na 
bočnoj mu pruzi. S ovim ljuskama osjećao je Ciplić 
svako pa i najmanje kretanje mora. Svakako valovi 
pravilno udaraju: tam, tam, tam. 

»Ha«, dosjeti se Ciplić i u isti čas ugleda tamno 
plosnato drvo kako zaronjuje u more i opet se uzdiže. 

Velika ribarska lađa polagano se približavala oba¬ 
li. Šest velikih vesala složno je udaralo i jakim zama¬ 
sima pomicalo lađu naprijed. 

Mali je Ciplić vješto izmaknuo jednom veslu koje 
umalo da ga nije udarilo po glavi, i otplivao malo 
podalje odakle je mogao nesmetano gledati lađu i 
ljude. Lađa je bila velika i crno obojena. U njoj je 
bilo nekoliko ribara koji su sada uz kraj polaganije 
vozili. 

„gjja __ zapovjedi jedan ribar, i vesla zagrabiše 
unatrag. Uslijed tog zamaha lađa stane, a mali neki 
ribar, koji je stajao na pramcu, hitro skoči na kraj i 
užetom priveza lađu o veliki željezni obruč koji je 
bio pričvršćen na kamenitoj obali. 

Ostali ribari podigoše velika vesla i lagano ih po- 
ložiše duž lađe i, dodavajući ruku malome na kra¬ 
ju, približiše lađu posve uz obalu. 

Mali je Ciplić već više puta promatrao kako ljudi 
dolaze i odlaze sa lađama, ali danas je baš nekako 
znatiželjno gledao što ljudi rade, kao da je očekivao 
da će doživjeti nešto nova. 

Dobro je vidio kako su se ribari jedan za drugim 
iskrcali i kako se oko njih sakupilo više ljudi, žena 
i djece s ikojima su oni izmjenjivali pozdrave. Ciplić 
se dobro sjeća da je još jučer poslije podne bila na 
kraj privezana ova ista lađa. On nije vidio kad je 
otplovila. Mora, dakle, da je otišla u večer, kad je on 
spavao, i već se je vratila 

Ribari su dotle počeli iznašati iz lađe plitke drvene 
sandučiće, koji su sigurno bili teški, jer su ih jedva 
nosili. 

Dok se je Ciplić oprezno približavao lađi da bolje 
vidi, opazi kako je iz lađe nešto palo u more i pri to¬ 
me zatreperilo na suncu srebrnastim sjajem. 

Ciplić zavesla jače svojom repnom perajom i pri¬ 
bliži se lađi. Kad gle iznenađenja! Neka malena ne¬ 
poznata ribica plivala mu ususret. Bila je vitka i splo- 
štena tijela, a pokrivena srebrnastim ljuskama, koje 
su se na leđnoj strani prelijevale u modro-zelenoj 
a s trbušne u srebrnastoj boji. Šiljasta usta bila su 
poluotvorena. Vidjelo se da je vrlo umorna i slaba. 

Ciplić joj spremno ponudi svoju pomoć i pozove 
je da dođe do njegovog zakutka iza velikog kamena, 
gdje će naći sigurno zaklonište. 

»Vrlo si slaba i slomljena, — reče joj — »dođi sa 
mnom u moj dom, tu ćeš se oporaviti«. I Ciplić 
s nepoznatom ribom otpliva prema ušću potočića. 

Nepoznata riba bila je dotle već stekla snage i vid¬ 
no se oporavljala, tako da se Ciplić, koji je gorio od 
radoznalosti, usudi upitati: 

»Mogu li doznati tko si ti i odakle dolaziš?« 

*I me mi je Srdela Srebrn lca« — odgovori neznan¬ 
ka. — »Odakle dolazim? Ah, nemoj ni pitati! Ta¬ 
mo, iz daleka i duboka mora putovala sam sa svojim 
drugari čama k obali.« 

»Iz daleka i duboka mora! A je li tamo lijepo?« 

»Lijepo? Divno je tamo. Prostrana pučina i slobo¬ 
da! Što? Ti nijesi bio tamo?« 

»Ne, otkad se sjećam živim u ovoj luci.« 

»Ovdje? U ovoj pličini! Ni jedan dan ne bih 
ostala!« 

»Ali kako si dospjela amo?« upita Ciplić. 

»Što ćeš da ti pričam tugu i nevolju! Bilo nas je 
veliko jato. Brzo smo plivale širokim morem i vese¬ 
lile se životu u slobodnoj pučini. Najviše smo se vese¬ 
lile kad bi po noći zasjala mjesečina. Krasno je 
sjajila površina mora. Divota, velim ti! Ispod tebe 
tamne dubine, a ozgo se iskri i sjaji srebro i zlato. 
Vise smo se dana tako veselile. Jedne noći uzalud 
čekasmo sjajnu mjesečinu. Gusta tama odasvuda i u 
moru i nad morem. Najednom se neka naša druga¬ 
rica uzbuni i počne žurno plivati prema kraju. Mi se 
druge obazresmo i u daljini ugledasmo neko maleno 

treptajuće svijetlo, Poletjesmo prema svjetlosti koja 
je bivala sve jača i jača, što smo joj bliže dolazile. Od 
veselja da smo napokon ugledale svijetlo prebacivale 
smo se jedna preko druge samo da dođemo što bliže 
izvoru svjetlosti.Nijesmo jadne ni slutile što nas čeka! 

Plivajući tako bezglavo naprijed najednom osjeti- 
smo kako se jedna uz drugu sve više stiskamo. Jao! 
Čvrste i napete niti opkoliše nas. Uzalud gužva i pro¬ 
vlačenje. Nije nam bilo spasa. Izmorena od straha i 
uzbuđenja osjetih da mi nestaje daha. Izvukose nas 
iz mora! Moje su škrge uzalud tražile malo mora. 
Osjetih da me ostavljaju sile i padoh u nesvijest. 
Što je dalje bilo, ne znam. Dođoh svijesti tek kad se 
nađoh ovdje. Dalje i sam znaš kako mi je bilo.« 

»Vidio sam kako si pala iz lađe u more.« 

»Lađa? To je zar ona neman koja nas je progu¬ 
tala?« — upita Srdelica. 

»Ne, to nije neman, to je splav od drva, koja pliva 
po moru. Eno, vidiš je tamo. Sprijeda joj je fenjer, 
u kojem se zapali svijetlo. To vas je svijetlo zavelo 
i dovelo u mrežu.« 

»To je dakle bilo?« — zamišljeno je klimala gla¬ 
vom Srdelica i promatrala lađu koja je sada bila 
privezana uz obalu i lagano se njihala. 

»Ti si se po svoj prilici bila zaplela među niti mre¬ 
že, koja je visjela s lađe i dopirala do mora. Inače 
ne znam kako da protumačim tvoj čudni dolazak i to 
što si još živa. Tko od nas riba jednom zapane u 
mrežu, teško da više okusi more.« 

»Biće da je tako bilo«, — reče Srdela — »ja se vi¬ 
še ničega ne sjećam. Ali samo da sto brze odem 
odavde. 

mo f " P ° klii mi kak ° ™ *>ći * širokoga 

Ciplić je još želio da razgovara s novom poznan- 
kom, al, se ipak odmah odazove njenom po°;““i 
otpliva prema izlazu luke. 

Kad su stigli do čvrstog kamenog nasipa, o koji su 
udarali valovi, Ciplić se zaustavi i rekne 
•Evo nas. Odavle ćeš lako doći do otvorenog mo 

-.no Srdellr* * —• “•*»■ « P—i 

*£ZL m m ' mi! Haiđe 1 “ sa mmm! Vid i'« 

»Odrastao sam u ovoj uvali. Malen sam i ne usu 
lio vidiet ZaP 0V,tl U nepoznate dubi ne. iako bih že- 
ovdje. Zbogomr 3 *' !ir ° k ° m ° re ' Ne ' i 3 °»< 3 j'"> 

»Zbogom« - odvrati Srdela Srebrnica i hitro ot 
P va prema otvorenom moru. Još jednom zasiaže 

Str*"'*• ! ^ 

^Polagano plivajući vraćao se mali Ciplić u svoju 


U OPASNOSTI. 

nliflr 1 . ra , d “ na ,!° srda »' Ciplićevo nikako se 
hrlim *n“ P° sllJe 5usrel laja sa Srdelicom Sre- 
m. On se je i sam čudio svojoj velikoj želji da 
upozna strane krajeve. Rod cinall , 

ostavlja plitke molske predjele nerad ° 

nicom J '-ft ie “‘I 1,0 niie »*“ 53 Srdelicom Srebr- 
nicorn. Tko zna što sve ne bi bio dosad vidio i pr„. 

Ali što će? Sve mu se čini da će uvi jek ostati ovd je 
u ovoj uvali. Pak što zato? Zar nije i ovdje lijepo? 
Pogotovu sada ljeti! Sada ima u izoblju hrane od 
ostataka koji lako trunu. 

Na obali dnevno promatra ljude koji se uvijek ne¬ 
kud žure. Nose, steru, krpaju svoje velike mreže. Vi¬ 
di bosonogu djecu kako trče uokolo. Najviše pak 
voli zalaziti u obližnju uvalicu, kojoj je dno prekri to 
sitnim žutim pijeskom. Tu se djeca kupaju. Kako li 
je veselo gledati ih gdje skaču, rone i polijevaju se 
morem. Kao da su i ova djeca kakove velike morske 
ribe! 

Sve to silno veseli Ciplića i zato se on često sakri¬ 
va iza sika i promatra igru i veselje bezbrižne djece. 

Dok se je mali Ciplić jednog dana zagledao u dje¬ 
cu, opazi ga neki crnokosi dječak i poviče: »Ha, evo 
cipla.« I prije no što se je okretni Ciplić snašao već 
ga je mali dječak čvrsto prihvatio. 

»Ulovio sam ga rukom, rukom« — kliktao dječak 
od veselja i pokazivao ga drugim dječacima, koji su 
se skupili oko njega, čudeći se vještini svog druga. 

Jadni se je Ciplić praćkao i prevrtao, ali uzalud! 
Dječak ga je čvrsto držao. 

»Pusti ga, što će ti ta mala ribica?« — reče neki 
dječak velikih plavih očiju. — »Pusti ga, nek živi. 
Pusti ga u more, vidjećeš kako će veselo otplivati.« 

»Da ga pustim? A zašto?« — usprotivi se crnokosi 
dječak. 

»Daću ti za njega svoju crvenu olovku, samo ga 
pusti.« 

»Dobro, evo ti cipal« — i preda Ciplića plavom 
dječaku. 

»Sad ćemo ga pustiti nek pliva« — reče plavokosi 
dječak. 

Sva se nato djeca skupiše okolo njega. Sve se gla¬ 
vice crne, smeđe i plave sagnuše nad more. 

»Evo, sad putuj« — reče dječak i pusti Ciplića u 
more. 

Čitavo tijelo zatrepta Cipliću od veselja kad osjeti 
opet morsku vodu. Okretne i pružive peraje hitro za- 
veslaše i u tili čas iščeznu pred očima malih dječaka. 

Ciplić nije sam sebi vjerovao da se je snasio. Bio 
je skoro siguran da mu je došao zadnji čas. 

Još je uvijek osjećao pritisak dječakovih prstiju i 
tek se je umirio, kad je došao do svog zakutka kod 
ušća potočića. Stao je i odmarao se. Znao je da je 
tu siguran iza velikog kamena obraslog resinama. 

Eto, skoro da nije nastradao sasvim u blizini svog 
doma. Čemu bi se onda plašio putovanja u daleki 
svijet? Kad se je danas onako čudom spasio, pratiće 
ga valjda i dalje ruka Providnosti. Neće putovati 
predaleko, držaće se obale, i uz nju će plivati. 

Ipak se Ciplić nije mogao konačno odlučiti za pu¬ 
tovanje. Počekaće još neko vrijeme. Da se posavje¬ 
tuje s kime? A s kim? ( Zar sa kumom Jegom, koja 
skoro ni ne izlazi u more. 

Oh, ona će ga sigurno odvraćati od putovanja. Eno, 
baš proviruje iz svog zakutka. 

»Ej, kumo Jego! — Ciplić će. 

»Što je, ti praćkaliću, što hoćeš?« 

»Hoću da se s vama porazgovorim, da vas nešto 
pitam.« ! i ' i , 

»Uvijek nešto imaš pitati, uvijek hoćeš nešto do¬ 
znati. Nu, što je dakle?« 

»Što vi mislite, kumo Jego, bi li ovakova mala ri¬ 
ba kao što sam ja mogla otplivati u široko more?« 

»Zašto ne. Dobro plivaš i jak si, ali zašto bi otišao 
odavle?« 

»Znate, kumo Jego, željan sam da vidim nove kra¬ 
jeve mora, da doznam tko sve tamo živi i kako živi. 
Ovu uvalu poznam do zadnjeg kamička, do najma¬ 
nje ribice i račića. A toliko bih želio da vidim velike 
dubine mora, prostrane livade morske i svijetlu po¬ 
vršinu širokoga mora. 

»Da, lijepo je to sve, ali u dubinama morskim pri¬ 
jete mnoge pogibelji tako malenoj ribici, kao što si 
ti.« 

»Pogibelji i nezgode mogu me zateći i u ovoj uva¬ 
li.« 

»Da, i to je moguće, ali ipak tu poznaješ svakoga. 
Znaš tko ti je prijatelj a tko neprijatelj. A vani u 
velikom svijetu . . .« 

»Nemoj me plašiti, kumo Jego, osjećam da cu 
sretno proći sve pogibelji i opet se vratiti amo. A do¬ 
tle ću upoznati neviđeni svijet i život dalekoga mo¬ 
ra.« 

»Pa hajde kad si tako čvrsto zapeo. Ja ti želim da 
se Sretno povratiš u svoj rodni kraj. Zaželjećeš ga, 
vidjećeš.« 

»Sigurno, kumo Jego, znam ja što veli poslovica: 
Svakud je lijepo poći, ali je najlješe doma doći.« 

»Tako je, sinko. Hajde onda na put, pak kad se 
vratiš, pričaćeš mi što si sve tamo vidio.« 

»Znate što, kumo Jego, hajte i vi sa mnom.« 

»Bog s tobom, sinko, ne mičem se ja odavde. Do¬ 
duše, sjećam se, dok sam bila još malena, živjela je 

ovdje u potoku jedna starija jegulja, koja je jednog 
dana otplovila u široko more. I ona mi je prije od¬ 
laska rekla: »Pazi, drugo, i tvoj će čas doći, i ti ćeš 
jednom ostaviti svoj dom. Ali, eto, do današnjeg 
dana ni jesam se makla odavle, a mislim da i neću.« 

»Onda ostajte mi zdravo i mislite koji put na va¬ 
šeg Njuškalića.« 

»Zbogom, Cipliću, i bilo ti sretno!« — reče jegulja 
i zabode se u mulj da dalje spava. 

Kad se je tako oprostio s kumom Jegom, pođe Ci¬ 
plić da pozdravi i ostale poznanike u uvali. 

Najprije pozdravi kratkorepca raka Kosmelja koji 
je stanovao u jednoj pukotini između kamenja. Rak 
Kosmelj bio je dobar prijatelj Ciplićev, koji mu je 
jednom u nevolji priskočio u pomoć. Jednom je Kos¬ 
melja ulovio neki dječak, a Ciplić videći raka u po¬ 
gibelji, naglo poskoči iz mora. Dječak se lecnu i ispu¬ 
sti raka iz ruke. Doduše tom je zgodom rak odbacio 
od straha jedna kliješta, ali je barem spasio glavu. 
Kosmelj se poslije te nezgode većim dijelom sakri¬ 
va među kamenjem i ne izlazi rado iz svoje pukotine. 
Drži se uvijek ozbiljno kao kakav stari invalid. 

Kosmelj srdačno dočeka Ciplića, koji mu veselo 
počne pripovijedati o svom putovanju. Čudom se ču¬ 
dio stari rak. Nikad njemu nije palo na um da pu¬ 
tuje u daleki svijet. On ima i hitre noge i čvrst oklop, 
pak se ipak ne bi lako udaljio od svog skrovišta. Ali 
kad već Ciplić hoće da ide, nek ide. Na povratku će 
mu ispričati što je sve vidio tamo u dalekom moru. 

Još je Ciplić potražio po luci svoje drugove u igri 
male špariće, babice i glavoče. Sve ih je po redu po¬ 
zdravio i sa svima se srdačno oprostio. 

Žalili su oni što Ciplić odlazi*, ali opet, nadali su 
se njegovom skorom povratku, i zato su ga veselo po¬ 
zdravljali i željeli mu svaku sreću na putu. 

Ciplić je zatim obredao sve stanovnike uvale. Po¬ 
zdravio je i male pužiće ogrce, koji se sa svojim ze¬ 
lenkastim! 'kućicama jedva pomiču po kamenju, a 
nije zaboravio ni smeđu vlasulju, koja čvrsto sjedi 



Ciplić i jegulja 


usađena kao kakova ibilina u morsko dno. Ona je do¬ 
duše vrlo nepri jazna prema svakome i ne srni je joj 
se ni blizu doći, jer odmah opeče svojim oštrim žar- 
njacima. Ciplić je ipak uljudno pozdravi, jer je sma¬ 
trao svojom dužnošću, da se sa svakim u uvali lijepo 
oprosti. Smeđa je vlasulja Šutjela i samo treptala 
svojim tankim tracima. 

Kad se Ciplić lijepo oprostio sa svim stanovnicima 
uvale, poene se spremati na put. Nije zapravo on 

trebao spremati kakove prtljage. Sve što je sobom 
nosio, bilo je na njemu. A ni hrane nije trebao da 
nosi sobom, jer je on s malim zadovoljan. Kakove 
uginule biljke ili crviće lako će naći i na putovanju. 

Tako se naš Ciplić jednog ranog jutra nađe izvan 
kamenog nasipa koji je štitio luku, i pogledavši još 
jednom prema rodnoj uvali, zapliva put širokoga 
mora. 

PODMUKLA HOBOTNICA I NAPRŽICA 
JASTOG. 

Na početku svog putovanja Ciplić se najviše držao 
obale. Nije se usuđivao zaplivati dalje. Plivajući uz 
obalu prolazio je uz mnoge uvale i rtove. Pod sobom 
je vidio morsko dno koje je dobro razabirao, jer je 
tu more bilo dosta plitko. 

Na mjestima gdje je dno bilo pokrito žutim pijes¬ 
kom, Ciplić je radoznalo posmatrao petokrake mor¬ 
ske zvijezde koje su lagano puzale po žutom dnu. Uz 
zvijezde pružali su se na pijesku tromi trpovi. Tu i 
tamo opazio bi Ciplić kakovu rupicu u pijesku. On je 
znao da su to pukotine kroz koje dolazi čista voda 
školjkama zadubenim u pijesku. Katkad je nad 
svijetlim dnom preletjelo jato malih ribica. 

Nije uvijek Ciplić promatrao pod sobom svijetlo 
morsko dno. Često puta nailazio je na dno pokrive¬ 
no hridinama i sikama koje su bile gotovo sasvim 
obrasle gustim resinama, među kojima su se sigurno 
skrivale mnoge morske životinje, ali ih Ciplić nije 
mogao lako opaziti. Ipak je gdjegdje na sivim hridi¬ 

nama vidio bodljikave ježince koji su se polagano 
pokretali pomičući pritom i svoje oštre bodljike. Mno¬ 
gi od njih imali su na leđima mnoštvo krhotina ško¬ 
ljaka. Koji put je i koja veća riba okretno šmugnula 
ispod resina. 

Plivajući tako sve dalje prošao je Ciplić nekoliko 
uvala i već je osjećao umor. Zato je odlučio sklonuti 
se u prvu uvalu do koje dođe i malo se u njoj od¬ 
moriti. 

Iza prvog rta zakrene Ciplić u uvalu. 

Bila je to nevelika uvala vrlo strmih i klisurastih 
pristranaka. Među klisurama bilo je udubina gdje je 
Ciplić mislio naći zgodno odmaralište. 

Dno je bilo pokriveno krupnim šljunkom, a tik uz 
stranu uvale stajao je ogroman kamen. Ciplić se pri¬ 
bliži kamenu koji je stršio sa dna, a bio je sav izdu- 
ben rupicama. U tim rupicama ugleda Ciplić smeđe 
dugoljaste školjke ikoje su bile skoro sasvim u kame¬ 
nu. 

»Čudne školjke!« pomisli Ciplić. »Kako su samo 
mogle svojim glatkim ljušturama izdupsti ovako tvr¬ 
di kamen?« 

Baš u času kad je Ciplić htio prići bliže kamenu, 
neka ga mala riba, bio je to šaroliki knez, naglo opo¬ 
menu: 

»Čuvaj se. Ne idi dalje.« 

»Zašto?« — obazre se Ciplić. 

»Gledaj tamo dolje« — opet će šarena riba. 

Ciplić pogleda prema dnu i u prvi mah ne razabi¬ 
raše ništa. Vidio je samo sivo i bijelo kamenje, gdje¬ 
gdje pokriveno resinama. Tek kad bolje pogleda, vi¬ 
dje između kamenja neko veliko tijelo. Vrećasti 
trup mlohavo je počivao. Sa njega se je spuštalo 

osam dugačkih gipkih krakova. Krakovi su prema 
kraju postajali sve tanji i tanji, a na njima su se ni¬ 
zali u dva reda neki okrugli prsteni. Ova čudna živo¬ 
tinja posve se je gubila u svojoj okolini. Bila je na¬ 
ime sive boje, a tu i tamo pojavljivale su se smeđe 
pjege. Ta je životinja ležala na kamenju tromo i bes¬ 
pomoćno, da se je mali Ciplić začudio što ga je ova 
ribica tako nemirno upozorila na nju, kao da bi mu 
odatle mogla prijetiti kakova opasnost. 

»Ali čega da se bojim? Dok se ova troma i mloha¬ 
va životinja pomakne sa svog mjesta, ja sam već da¬ 
leko.« 

»Što zar ti ne znaš hobotnicu? To ti je ona!« 

»Hobotnica?« — začudi se Ciplić. — »Zar je to 
hobotnica, strah i trepet svih rakova i riba?« 

»Da, ona je tu, u svom gnijezdu. Regbi da počiva, 
da ne mari za cijeli svijet, ali zapravo ona samo vre¬ 
ba kad će da se na nekoga baci.« 

Ciplić opazi sada kako na okrugljoj glavi hobotni¬ 
ce zasjaše dva velika izbuljena oka, koja su oštro 
promatrala oko sebe. Čitava pojava te životinje po¬ 
kazivala je neki nehaj i nemoć, samo su velike oči 
odavale grabi j ivu i podmuklu ćud. Te su velike oči 
uporno gledale prema jednoj strani uvale. 

Ciplić pogleda tamo i opazi kako iza jednog ka¬ 
mena izviruju dugačka ticala pak velika kliješta, za¬ 
tim glava sraštena s leđima i naposljetku čitavo 
oklopijeno tijelo golema jastoga. On je dostojanstve¬ 
no izlazio kao kakav oklopijeni vitez, pun pouzdanja 
u sebe i svoju snagu. 

»Ja da se bojim one muzgavice?« — govorio je ja¬ 
stog. — »Tko to može reći? Nek ntf samo dođe da 

se ogleda sa mnom u junačkom megdanu! Što meni 
može onaj mekušac, onaj glavonožac? Jednim stis¬ 
kom svojih kliješta zdrobiću joj glavu i pokidati one 
sluzave krakove. Gdje se ona može suprostaviti ova¬ 
ko vom uklopljenom junaku?« 

Na sve te hvalisave i uvrjedljive riječi hobotnica 
ni da bi trenula okom. Ležala je i dalje nehajno na 
kamenu, kao da se to nje ni najmanje ne tiče. Samo 
su joj oči zlobno sijevale. 

Jastog pak nastavljaše i dalje da je grdi: 

»Ja da se bojim nje? Boji se ona mene. jVidite ka¬ 
ko se skriva u svojoj rupi i ne usuđuje se izići na ju¬ 
nački megdan.« 

Hobotnica je i dalje mirno ležala i lagano prebi - 
rala svojim kracima. Ležala je na oko mirna i hlad¬ 
na. Ipak je Ciplić opazio kako mijenja boju tijela. 
Siva jednolična boja postepeno je prelazila u smeđu, 
mjestimice iščezavala, a mjestimice se opet javljala. 
Ovo mijenjanje boje pokazivalo je srdžbu i bijes ži¬ 
votinje, dok njeno držanje to nije ničim odavalo. Ci¬ 
plić je bio uvjeren da je njezin bijes bespomoćan. Ta 
gdje bi se usudila ova mlohava životinja da napadne 
oklopljenog jastoga! 

Jastog je međutim stupao okolo po šljunku koji je 
pokrivao dno male uvale. Njegove okrugle mrežaste 
oči na dršcima gledale su prema hobotnici i pomno 
pratile njene pokrete. Ona je i dalje mirno ležala. 

Najednom, munjevitom se brzinom razviše krakovi 
hobotnice, prstenovi se naizmjence hvatahu kamenja 
i za čas-dva jastog je bio 'poklopljen vijugavim tije¬ 
lom hobotnice. Njeni su ga krakovi čvrsto stezali, a 
on se, jadnik, velikim naporom odupirao strahovitom 

zagrljaju. Gipki krakovi hobotnice i člankovite noge 
jastoga savijale su se u grčevitu klupku. Jastogu je 
ipak uspjelo da svojim lijevim kliještima zahvati je¬ 
dan krak hobotnice. Taj je krak bio čvrsto stegnut 
strašnim oružjem. Ciplić je mislio da će se onaj čas 
odcijepiti od tijela. 

Hobotnica, sva smeđa od boli i bijesa, još je čvr¬ 
šće stiskala jastoga, ali i on se je odvažno odupirao. 
Čudno klupko valjalo se je po šljunku takovom že¬ 
stinom da je kamenje vrcalo na sve strane. Napokon 
je poslije duge borbe jastog bio prisiljen da odbaci 
svoje ubojito oružje. Jedna kliješta otkinuše se od 
noge, i jastog ostane bez najjačeg svog oružja. Dru¬ 
ga su kliješta još čvrsto držala krak hobotnice. Na¬ 
pokon i ta popustiše, i hobotnica se oslobodi strašnog 
pritiska. Olakšano« pokrene ona rastezljivi krak, a 
taj čas upotrebi jastog; hitro se izvine iz njezinih 
krakova te pobjegne prema rupi, gdje se sakrije. 

Hobotnica je još časak stala na razboju kao u dvo- 
umici. Napokon se laganim pokretima dovuče d<? 
svojeg gnijezda i opet sjedne na kamen. 

Do par časaka ležala je mirno i prebirala kracima, 
kao da se nije ništa dogodilo. Samo su joj oči i dalje 
zlobno i podmuklo sjale. 

Mali je Ciplić zadovoljno odahnuo kad je vidio 
da je borba dovršena. Doduše jastog je izgubio svo¬ 
ja kliješta, ali Ciplić je znao da mu mogu izrasti no¬ 
va, a opet i nije mnogo žalio hvalisavoga i preuzetnog 
junaka. Samo je sa zebnjom u srcu promatrao sivu 
hobotnicu, koja je ležala nehajno na svom kame¬ 
nitom gnijezdu mirno i skoro nepomično, svi jesna 
svoje moći i snage. 

Šarena se ribica i Ciplić pogledaše, U očima se 
obojice odražavao strah. Što bi oni da ova žilava ho¬ 
botnica sada zapliva prema njima? 

Opet pogledaše prema dnu. Ne, ona je mimo le¬ 
žala kao da ne haje za cijeli svijet. 

Ciplić se na to malo primiri te će tiho šarenoj ri¬ 
bici: 

»Ja sam tražio mjesto za počinak, ali se sad bojim 
ovdje ostati. 

»Čekaj, ja poznajem ovu uvalu bolje nego ti, ja 
ću te odvesti do sigurnog skrovišta!« 

I šarena ribica povede Ciplića prema izlazu uvale. 
Kad su stigli do jednog sivog kamena, šarena se riba 
zaustavi i reče Cipliću: 

»Ovdje ćemo ostati. I onako ne možeš dalje. Već 
se je sasvim spustio mrak. 

Uistinu, već se je jedva razabirao kamen u tmini. 
Naokolo se more sve više tamnilo. Spuštala se noć. 

Prva noć daleko od rodnog doma! Ciplić sav pro- 
trnu. Zar će tu prospavati prvu noć svog putovanja? 
U ovoj nepoznatoj uvali i skoro na dohvat strašne 
hobotnice! Oh, da mu se je vratiti natrag u rodnu 
uvalu. Da mu se je naći tamo kod svog kamena na 
uscu potoka koji po noći tako tiho Šumi i svojim žu- 
borom uspavljuje! 

Da nije noć tako tamna, i da on nije tako umo¬ 
ran, sigurno bi se vratio natrag ,ali, na žalost, ne 
može. Peraje su mu već klonule od umora. Zavuče 
se među guste resine, gdje je već spavala šarena riba, 
i naskoro ga svlada san. 

Ali kakav san! Vidi, eno dolazi k njemu neko ve¬ 
liko sivo tijelo. Golemi krakovi produljuju se sve 

više i više. Sad ih nema samo osam već deset, dva¬ 
deset. Bezbroj krakova savija se i mota, te dolaze sve 
bliže Cipliću. 

On se prene. Ničega više nema. Uokolo je samo 
crna tama. Sve je tiho i mimo. Tek se gore, na po¬ 
vršini, more lagano talasa. Valovi tiho sklize i ne¬ 
čujno dodiruju kamenitu obalu. 

Mali se Ciplić smiri i opet usne. 

Opet nemiran san! Opet vidi bezbrojne krakove 
kako se zmijoliko savijaju. Ali to nije više hobotni¬ 
ca. To je smeđa vlasulja. Svija i previ ja svoje ta- 
naŠne trakove i sve ko da klima: »Nije za te, Cipliću, 
to putovanje, vrati se natrag.« Dok ona tako klima, 
izroni odnekuda golemi jastog. 

Sa kliještima stisne vlasulju u korijenu i izvuče u 
vis. Pobjedonosno je stupao jastog sa vlasuljom u 
kliještima, a ona se je jadna grčevito svijala i vikala: 
»Cipliću, Cipliću, spasi me.« 

Sav uzbuđen probudi se Ciplić. Nema više ni ja¬ 
stoga ni vlasulje. Još je sve naokolo tama. Oh, kad 
će osvanuti dan? Kako je duga i tamna ova noc! 

Napokon, poslije dugog prevrtanja, Ciplić čvrsto 
usne. 

Probudio se je tek kad ga je šarena ribica pozva¬ 
la: »Ustaj, već je dan.« 

»Gdje sam?« — Bila je prva misao malog Cipli¬ 
ća kad se je probudio i vidio oko sebe nepoznati kraj. 
Da, sad se sjeti da je na putovanju. Sjeti se borbe 
hobotnice i jastoga. Oh, najradije bi se vratio kući! 
Ali kako da se vrati tako brzo? Što će reći njegovi 
mali drugovi? Što kuma Jega? Stari će se Kosmej, 
sigurno, ispod brka nasmiješiti i reći: »Nu, Cipliću, 

vratili smo se, eh? E, dobar je i strah, komu ga je 
Bog* dao!« 

I mali se Ciplić zastidio pri samoj pomisli na 
takav povratak. On je uvijek bio odvažna riba, pak 
će i sada biti takav. Putovaće dalje, pa što Bog da i 
sreća junačka! — odluči konačno Ciplić. Prije po¬ 
laska zahvali Ciplić šarenom knezu i hitro zavesla 
svojim perajama prema otvorenu moru. 

Nije se pokajao što je odlučio putovati dalje. Ju¬ 
tro je bilo divno. Svježa morska voda ugodno mu je 
draškala ljuske. More je bilo sasvim tiho. Kako je 
Ciplić plivao tik uz površinu i katkada izvirivao iz 
mora, vidio je pred sobom modru plohu kako se tamo 
daleko spaja sa nekim visokim planinama koje je 
obasjavalo sunce sa istoka. 


PLEMENITA PERISKA I NJEZIN VRATAR. 

Pjeskovito dno, nevelike dubine, pokrivali su bu¬ 
seni neke morske biljke, koju Ciplić nije poznavao. 
Dugački vrpcasti listovi gipko su se svijali. Bila je to 
morska trava, jedna od rijetkih bilina koje cvjetaju 
dolje na morskom dnu. 

Plivajući oko busenja i razmatrajući lijepu biljku, 
približi se p ješko vi tom dnu, kad ga — nešto čvrsto 
uštipnu za repnu peraju. Trzao je i pokretao repom, 
ali nikako da se izvuče. 

»Gdje sam se zadio?« pomisli Ciplić, okrenu gla¬ 
vicu i pogleda na rep. Što se dogodilo? 

Ciplićev rep bio je stisnut među ljušturama neke 
školjke. 

Uza svu svoju nezgodu Ciplić ju je radoznalo pro¬ 
matrao. Bila je to velika školjka, tri do četiri puta 
v^ća od Ciplića. Prednji dio ljušture, kojima je dr¬ 
žala Ciplića, bio je raširen poput lepeze, a prama 
dnu se je sve više sužavao. Površina školjke bila je 
neravna i hrapava. 

Uzalud se je Ciplić mučio da oslobodi rep, jer 
nikako nije mogao! 

Što ne može silom^ možda će postići milom, pomisli 
Ciplić i smiri se malko, te počeka tako par časaka. 

Uistinu malo zatim osjeti kako se ljušture otvara¬ 
ju. a njegov se rep oslobađa pritiska. 

Oprezno i polagano povuče rep i . . . bio je slo¬ 
bodan. 

»Napokon ipak« — pomisli Ciplić — »što bih ja 
bez repne peraje, kako bih dalje plivao?« 

Mogao bi tko pomisliti da će Ciplić čim prije po¬ 
bjeći iz tog mjesta gdje ga je zadesila nezgoda. Ali 
nemojmo zaboraviti da je Ciplić bio vrlo radoznao. 

On se, stoga, samo malo odmakne od školjke i 
pažljivo gledaše kako ona otvara svoje velike lju¬ 
šture. Odlučno pristupi bliže i rekne: »Dobar dan. 
velika školjko. Otvori svoja vrata. Ja sam Ciplić, Ci¬ 
plić Njuškalić. Idem po moru da upoznam morski 
svijet i život u njemu. Nisam još nikad vidio tako 
velike školjke kao što si ti, pak ti se uistinu divim i 
rado bih se upoznao s tobom, ali se bojim da me opet 
ne zahvatiš.« 

Velika je školjka šutjela, ali joj se je sigurno svi¬ 
đalo da je Ciplić hvali, jer je sve više otvarala 
svoje ljušture tako da je Ciplić mogao posve dobro 
vidjeti tu čudnu životinju. 

Unutrašnja strana ljušture bila je sasvim glatka i 
prelijevala se je rumenim sedefnim sjajem. Na ovim 
ljušturama, kao na kakovoj sjajnoj počivaljci, ležala 
je životinja. Njeno sluzavo i mekano tijelo obavijao 
je plašt koji je bio priljubljen uz ljušture. Ciplić 
nije vidio ni glave ni očiju ove životinje, te joj reče: 

»Vidim da živiš na divnom ležaju, ali ti ne vidim 
lica ni očiju. Zašto se sakrivaš? 

»Ja se ne sakrivam. Ta ja nemam ni glave m 
očiju.« 

»Kako?« — začudi se Ciplić — »kako se može 
uopće živjeti bez glave i očiju?« 

»Sasvim dobro. Ja mogu dobro da živim, jer 
imam usta. Tu na mojoj sjajnoj počivaljci sjedim i 
trepćem ustima, a hrana mi dolazi sama.« 

»Čudno, čudno . .. Ipak mora da je teško tako ži¬ 
vjeti.« 

»Ni najmanje, dragoviću moj. To bi možda tebi, 
kao ribi, bilo teško, ali meni nije. Tko će da i misli 
na to što nema glave, kod tolikih drugih prednosti! 
Eto, samo pogledaj moj dom: sav je od samog sede¬ 
fa. Tu ćeš naći i prekrasnih zrnaca bisera, a uz dno 
sam pričvršćena morskom svilom. Svi me radi toga 
zovu plemenitom periskom. U rodu sam sa najboga¬ 
tijom među školjkama divnom Bisemicom.« 

Mali je Ciplić šutio i sve u sebi premišljao kako 
je njemu draže što ima glavu no sav taj sjaj, sedef, 
svilu i biser, ali ništa ne odgovori školjci, jer u taj 
čas opazi nekog malog račića na rubu ljušture, koji 
hitro potrča prema unutrašnjosti. U taj se čas ljuštu¬ 
re zaklope. 

Plemenita periska 










































































U isto vrijeme neka tamna sjena prekrije dno. 
Po titranju valova dosjeti se Ciplić da dolazi neka 
lađa. 

Iz lađe se spuštala neka dugačka motka na čijem 
su kraju stršila dva željezna nazubljena šiljka. 

To nisu bile osti. Njih je Ciplić dobro poznavao. 
Os ti su imale više željeznih kukastih zubaca. 

Nikako nije razumio što je to. zato se odmakne 
malo na stranu i pomno promatraše motku. Motka je 
dotle već dostigla dno i polagano se micala pravcem 
prema periski. Napokon ju zahvate dva oštra zupca. 
Jedan čvrsti zamah i lijepa je periska lebdjela u 
moru. 

»Sad će je izvući na zrak« — pomisli Ciplić i po-* 
žali plemenitu perisku, iako mu se nije sviđala radi 
njenog ispraznog hvalisanja. 

»Ipak ću nešto pokušati« — odluči Ciplić i zapliva 
prema periski, koju je motka polako vukla prema 
gore. Periska je bila slabo zahvaćena, i najmanji do¬ 
dir bio je dovoljan da je opet baci na dno. Ali ona 
je bila nepokretljiva, potpuno zatvorena u krute lju¬ 
šture. Mali se Ciplić posve približi periski i lako je 
porine. 

Periska se izvmu i pade opet na dno. Ciplić je još 
vidio kako se je dugačka motka opet spustila k dnu i 
pokušavala da zahvati perisku, ali nakon nekoliko 
uzaludnih pokušaja lađa se polako udaljila. 

Tako je plemenita periska bila spašena. 

Ciplić je bio zadovoljan što je učinio dobro djelo 
i spasio perisku te već htjede otplivati svojim putem, 
kad se sjeti da bi ipak trebalo pozdraviti lijepu 
školjku. 

Spusti se opet do dna i priđe periski koja se je do¬ 
tle već bila oporavila od straha i počela rasklapati 
svoje ljušture. 

»Došao sam da te pozdravim« — reče joj Ciplić. 

»Drago mi je da si se spasila iz onih hvataljka.« 

»Jesi li vidio? Htjeli su me oplijeniti. Htjeli su 
me ubiti da mi otmu moj sedef ni dom i svilu. Ali 
nije ih sreća poslužila opet sam ovdje.« 

Mali joj Ciplić htjede kazati da je to bio on koji 
ju je spasio, kad opazi u to opet račića koji je sta¬ 
jao uz rub školjke. Bio je to malen okrugao račić, 
blijedožute boje. Čudno račić u školjci! Svakako je 
želio znati zašto je račić tu i upita perisku: 

»Molim te kaži mi tko je taj račić?« 

»Oh, nije vrijedan ni spomena. To je moj vra¬ 
tar.« 

»Vratar?« — začudi se Ciplić. 

»Pa da, ovakovi odličnjaci, kao ja, ne mogu se 
brinuti za sve što se događa okolo nas i znati tko 
dolazi k nama. Zato smo uzeli u službu račića, koji 
ima dužnost da nam dojavljuje što se vani zbiva. 
Zato ga hranim, a ima i tu čast da stanuje u ovom 
sedefnom stanu. 

»Hvala na ’toj časti« — pomisli Ciplić, »što će mu 
sedefni stan, biser i svila kad je tu ko zarobljenik i 
služi stvorenju bez glave.« 

Ipak ništa ne rekne, već sažalno pogleda malog 
blijedog račića i reče: »Zbogom« i otpliva dalje. 

STJEGONOSA. 

Morska je površina blistala obasjana žarkim zra¬ 
kama podnevnog sunca. Ni najmanji vjetrić nije uz- 

nemirivao more. Kao da se uspavalo toplinom ljet¬ 
nog sunca. Na samoj površini nije bilo živog stvo¬ 
ra; sve se posakrilo dolje u dubljim, hladnijim slo¬ 
jevima da se obrani od žege i prejake svjetlosti. 
Ipak je jedna mala riba provirivala* ovda onda, i 
gledala oko sebe tu čudnu pustoš i mir. 

Bio je to naš mali Ciplić. I njega je morila žega^ 
ali nemirno njegovo srdašce željelo je vidjeti kako 
je gore na površini kad sunce najjače grije. »Sve je 
pusto i tiho« — mislio je Ciplić — »ali sunce je div¬ 
no. Zaboraviš i na žegu kad gledaš ovaj sjaj i blista- 
nje mora.« 

Gledajući oko sebe začuje kako netko kraj njega 
krasnoslovi stihove: 

Pučino morska, domajo mila 
Ti more slasti, radosti, sreće 
Po tebi vijuć zastave slave 
Stjegonoša se ponosno kreće. 

Slobodnim morem slobodno plovim, 

Po dnu, po kalu drugi nek gmižu 
Daleko od tih mračnih dubina 
Moje se dične zastave dižu. 

Nikad me ne će zagadit blato 
Niti okaljat čelo prostota, 

Ja sam vam pjesnik zlatne slobode 
I biću cijelog svoga života!« 

»No, tko to govori i još u stihovima?« — obazre 
se Ciplić i ugleda pred sobom neku malenu, ali čud¬ 
nu ribicu. Bila je manja od Ciplića, ali vrlo vitka i 

okretna. Ponosno je uzmahivala glavom sa koje joj 
je lepršala duga perajica. Na toj perajici bilo je na¬ 
nizano mnogo malih isperaka koji su treptali uslijed 
zamaha glave. Nalikovali su na male zastavice koje, 
nanizane jedna do druge na užetu, lepršaju na vje¬ 
tru. 



Stjegonoša 


Mali je Ciplić zadivljeno gledao. On nije znao da 
imade riba sa ovakvim zastavicama. Baš se veselio 
što je uzašao gore na površinu i tako susreo ovu za- 
nimivu ribu. 

»Molim, oprostite što vas zaustavljam« — obrati 
se on nepoznatoj ribi koja je baš htjela mimo njega 
da prepliva — »ali ja bih se rado s vama upoznao. 
Ja sam Ciplić iz uvale Lučice.« 

»Tako« — odvrati riba sa zastavicama promjerivši 
Ciplića od glave do repa. — »Mogu se zaustaviti ča- 
sak, da me upoznate. Ja sam Stjegonoša Strmorinac, 
poznati i ? po cijelom našem moru, slavni pjesnik slo¬ 
bode. Pučinom plovim i slobodu slavim. Jesu li vam 
poznati moji stihovi: 

»Pučino morska, domajo mila 
Ti more slasti, radosti, sreće 
Po tebi vijuć zastave slave 
Stjegonoša se ponosno kreće.« 

Mali se Ciplić ne usudi priznati da je te stihove 
tek danas prvi put čuo, već samo rekne: 

»Lijepe su to riječi.« 

»Lijepe? Divne, veličanstvene, božanstvene riječi!« 
uskliknu zaneseno Stjegonoša. — »Sloboda, sloboda 
to je jedina sreća na svijetu. 0 divnoj slobodi zbore 
moji stihovi, pjevaju moje pjesme. A i ja sam, pjes¬ 
nik njezin slobodno plivam ovim širokim morem. Vi¬ 
dite li ovaj moj stijeg sa zastavicama? Taj stijeg vam 
pokazuje da ja pripadam dušom i tijelom slobodnoj 
širokoj pučini. On me i drži visoko gore, na površini, 
gdje je pravi život za mene, pjesnika slobode. 

Ni za sve blago cijelog svijeta ne bih žrtvovao svoj 
stijeg, ne bih ni za čas sišao dolje do dna gdje po mu¬ 
lju gmižu ona niska stvorenja: puževi, crvi, trpovi i 
ježevi. Jadan je i kukavan taj njihov život puzanja 
i gmizanja. Ja, slobodna riba, lebdim visoko nad tim 
niskim svijetom, ikoji svoje zadovoljstvo nalazi samo 
u žvakanju blata i mulja« — bahato je govorio Stje¬ 
gonoša Strmarinac. 

Ciplić je začuđen slušao tu bujicu riječi i nikako 
nije mogao razabrati da li Stjegonoša krasnoslovi na¬ 
učene izreke ili on tako i misli. Ipak se usudi dodati: 

»I ja također volim slobodu i ovo naše široko 
more.« 

»Što ti?« — podrugljivo će Cipliću Stjegonoša — 
»Ti, koji živiš uz obalu i hraniš se sitnišem iz mulja, 
ti da znaš što je sloboda širokoga mora? To znadem i 
mogu da osjetim samo ja, Stjegonoša i pjesnik slo¬ 
bode« — odgovori Strmorinac i brzo otpliva dalje. 

Mali je Ciplić gledao u čudu za njim: »Otišao a da 
nije ni pozdravio. Lijepa uljudnost! Takav hvalisa- 
vac! I on meni da ja ne znam što je sloboda! Iako 
sam odrastao u maloj uvali, ipak ljubim slobodu i ovo 
naše more. Što zato ako ne nosim sobom zastave i ne 
idem okolo krasnosloveći stihove o slobodi? — Zašto 
mu to ni jesam rekao! Šteta što je tako brzo otplivao. 
Ali, ako se još jednom sretnemo, reći ću mu sve što 
mislim« — ljutio se mali Ciplić na pjesnika Stjego- 
nošu, koji je dalje plivao morem sričući valjda i da¬ 
lje svoje stihove. 


VEDRA I VESELA VEČER. 

Sunce je bilo na zapadu. Velika crvena lopta spu¬ 
štala s ravno u more. Sitni oblačići nizali se oko nje 
kao da je hoće obaviti svojim nježnim pramenjem. 
Plavetilo neba gubilo se u beskraj, a morska je po¬ 
vršina odrazivala nebo, sunce i oblake. 

— Pljus — naglo zapljusnu more kraj malog Ci¬ 
plića koji je baš uživao u večernjoj hladovini poslije 
onakove omarine preko cijelog dana. 

— Pljus — i opet pljus... zapljuskivalo je more. 
— Što je to? — ogleda se Ciplić oko sebe. 

U nevelikoj udaljenosti ugleda kako iz mora izli¬ 
jeću neke krilate životinje, prelete okretno zrakom, 
pak opet ulete u more. Ta se je igra ponavljala ne¬ 
koliko puta. činilo se da se ove krilatice tek dodirnu 
mora, pak opet odlete. Slično tek dodirne more, pak 
opet dalje leti i plosnato kamenje, koje dječaci vje¬ 
što bacaju sa kraja u more. 

Ciplić ne bi bio Ciplić Njuškalić, kad ne bi brže bo¬ 
lje pohrlio da vidi kakove su to čudne životinje. Jesu 
li to ribe, jesu li to ptice? — pitao se mali Ciplić. 

Ribe su, kad su tu u moru, ali lete kao ptice. Što 
je to? 

Uistinu bila je to zagonetka za malu ribu kao što 
je Ciplić, koji se dosada nije maknuo iz svoje uvale. 

Hitro plivajući svojim malenim perajama dođe u 
blizinu tih čudnih životinja koje su i dalje nastavljale 
svoju veselu igru. 

Sad ih je dobro razabirao. Ta to su ribe! Krasne 
ribe sa krilima. Da staneš od čuda! I mali je Ciplić 
stao i gledao te lijepe ribe. Bile su veće od njega. 
Vitko i okretno tijelo prelijevalo se s leđne strane u 
plavetnoj, a na trbušnoj strani u srebrnasto-bijeloj 
boji. Krila su im bila dugačka i uska, ali je Ciplić od¬ 
mah razumio da ta krila ni jesu ništa drugo nego prsne 
peraje, samo mnogo veće i duže no što su bile njego¬ 
ve. Zato, dakle, te ribe mogu letjeti! Ali kako samo le¬ 
te! Pa eto kao da ni ne miču krilima! Samo ih rašire i 
njima lagano podrhtavaju. U sjaju sunca bila su ta 
krila prozirna i plava kao nebo. »Ah, da je meni ta¬ 
ko!« — mislio je Ciplić koji se još od djetinjstva vo¬ 
lio prevrćati u moru. 

Morske lastavice 






















U to je jedna krilatica opazila Ciplića. 

»Što ćeš ti, mali?« — upita ga ljubezno. 

»Ništa, pa evo, pa .. . ja bih ... ja bih . . .« zbuni 
se Ciplić. 

»Što bi ti?« — pita ga dalje ljubezno lijepa riba. 

»Ja bih, eto, gledao kako vi letite.« 

»Pa možeš — odvrati riba krilatica i raširi svoje 
krasne lepezaste peraje te poleti. Letjela je tik uz 
površinu mora. Repnu je peraju ispružila, a dugačke 
je prsne peraje raširila i njima jedva primjetljivp ti¬ 
trala. 

Ciplić zapliva za njom i vidje kako je opet uro¬ 
nila u more. Upre svom snagom da je dostigne. Lije¬ 
pa je riba sad plivala morem. Repna je peraja sad 
oštro udarala. Riba se i u moru brzo kretala. 

»Blago vama« — rekne joj Ciplić — »vi eto mo¬ 
žete da plivate morem kao ribe i da letite zrakom kao 
ptice lastavice.« 

Ciplić je, naime, dobro poznavao ptice lastavice. 
One su često za oblačnih dana letjele tik uz obalu. 
Uistinu je ova riba krilatica nalikovala mnogo na la¬ 
stavice. Prava morska lastavica. 

»Bih li pokušao da i ja, barem malo, poletim« re¬ 
če Ciplić. 

»Hajde pokušaj« — veselo ga pogleda lastavica. 

Mali Ciplić upre sve snage, raširi prsne peraje i 
po... skoči. Nije poletio. Nakon kratkog skoka bućnu 
natrag u more. 

Lastavica ga je promatrala. Silno joj je bio smije¬ 
šan mali Ciplić, kako se prevrće u moru. Uto su se 
okupile oko Ciplića i druge lastavice, i on se je 
uistinu zastidio. Bio je tako zbunjen da se nije znao 


40 


ni, što bi mi rekli, osoviti na noge, to jest postaviti se 
vodoravno na svoje gipke peraje. Napokon mu je to 
poslije dugog prevrtanja uspjelo i on zavesla od važ¬ 
no prema lijepoj lastavici, pak i sam, šaleći se svo¬ 
jom nespretnošću, počne: 

»Lijepe krilatice, što kažete? Zar ne, da ću doskora 
i ja moći s vama letjeti? 

»O, kako ne« — šalile se lastavice. — »Nastavi sa¬ 
mo. Već ćeš se uvježbati. Pogledaj nas! 

U tili čas dvadeset lastavica poleti nad morem. Le¬ 
tjele su nad površinom kao kakove ptice. Perajama, 
koje su bile daleko ispružene, lagano podrhtavahu, i 
to je bilo dovoljno da ih drži u zraku. Napokon laga¬ 
no zaroniše u more. 

Ah, što bi dao mali Ciplić da i on može ovako le¬ 
tjeti! Ali će malko poskočiti. Barem to može! I Ciplić 
veselo poskoči uz lastavice, koje su uto nadošle. 

Tako započe igra, vesela i živa, usred pučine mor¬ 
ske. 

Mali je Ciplić oduvijek volio igru i skakanje, a ka¬ 
ko ne bi sad u društvu ovih lijepih i okretnih riba! 
To je bilo za njega veliko veselje. Stoput se je preba¬ 
cio u zraku i opet ljosnuo u more. Vesele i bezbrižne 
lastavice letjele su uz njega i poticale ga u igri. 

Hej, bila je to baš vedra i vesela večer! 

TAMNA I TJESKOBNA NOC. 

Noć je bila već davno prekrila more. Bila je to 
tamna noć bez mjesečine. Samo su zvijezde gdje¬ 
gdje provirivale iza oblaka koji su se sve više nago¬ 
milavali i sakrivali slabašno zvjezdano svijetlo. 

Sitni valići nafoirali su se jedan za drugim i hitro 
se nizali prema obali kao da se utrkuju ikoji li će brže 
stići da otpočine tamo na šljunkovitom žalu. 

Među valovima, kao da se s njima natječe u brzini, 
plivao je i naš Ciplić. Večeras je zakasnio. Zadržao 
se dulje tamo na pučini, pak se žuri da što prije sti¬ 
gne na noćište. Bio je vrlo umoran i pospan, i jedva 
je čekao čas kad će se odmoriti u kakovoj uvali. 

Mali valovi najednom prekinuše svoj pravilni tijek 
prema obali. Sada su hitili prema Cipliću. On je to 
odmah osjetio, i ako je bio umoran. Osjetljivi živci 
pod ljuskama na njegovoj bočnoj pruzi primjećivali 
su svako, pa a najmanje gibanje mora. 

Ciplić je shvatio da se nešto naglo njemu približu- 
je, zato se hitro okrene na stranu, i u taj čas kraj 
njega prođe neka golema riba koja se nedaleko za¬ 
ustavi. 

Ciplić je ipak u mraku razabrao kako joj velika 
leđna peraja proviruje iz mora i kako joj se u ustima 
bijele veliki zubi. Po tome je prepoznao strašnog raz¬ 
bojnika. Bio je to morski pas. 

Sretan da se je uklonio pogibelji, požuri se k obali, 
ali u to opet osjeti da netko prema njemu pliva. 

»Zar opet kakav morski pas?« — prestraši se Ci¬ 
plić i pomakne na stranu. Ali to nije bio morski pas, 
već neka druga riba, koja je išla za morskim psom i 
govorila: 

»Počekaj, gospodaru, ne treba da se žuriš. Stići ćeš 
na vrijeme. Nijesu mogle daleko otići.« 

»Istina« reče morski razbojnik — već ćemo ih sti¬ 
ći. Ti veliš da ih je bilo čitavo jato?« 

»Da, da. Cijelo su se poslije podne igrale po mo¬ 
ru.« 

Morski pas 











































Ha, ha, ne će im noćas pomoći njihova krila. Iz- 
nenadiće ih morski razbojnik. Biće komešanja i krvi! 
Ali žurno! 

Morski pas sa svojim pratiocem otpliva dalje. 

Ciplić je još u mraku razabrao kako im repne pe¬ 
raje brzo veslaju. U morskoga psa bila je ta peraja 
drugačija no što je kod ostalih riba. Gornji joj je 
dio bio mnogo dulji od donjega. I po tome se je mo¬ 
glo prepoznati morskog razbojnika. 

U drugoj je ribi prepoznao fanfana koji običava 
pratiti morskoga psa, jer se nada da će i njega zapa¬ 
sti dio plijena. 

Najednom se Ciplić uznemiri. Padoše mu na um 
lijepe i bezbrižne moriske lastavice. Sigurno njih hoće 
da napadne strašni razbojnik. Odmah natrag k mor¬ 
skim lastavicama! One su rekle da će noćiti tamo iza 
onog dugog rta, jer je tamo prostrano i duboko more. 

Ciplić pogleda za tragom morskog razbojnika. On 
pliva protivnim pravcem. Ne zna gdje su se lastavice 
sklonule. Tek ih traži. 

Odmah žurno k rtu, k morskim lastavicama! 

Sad već mali Ciplić nije osjećao umora. Perajama 
je čvrsto udarao o more i žurno plivao prema rtu. Ali 
što su malene nježne perajice Ciplićeve prema gole¬ 
mim i snažnim perajama morskog razbojnika? Kako 
da se mali Ciplić mjeri u brzini s onom gorostasnom 
nemani? Ta on je tek nešto veći od jednog jedinog 
zuba onog grabežljivca! 

Pri samoj pomisli na one bijele šiljaste zube, koje 
je malo čas razabrao u mraku, spopadne Ciplića stra¬ 
va. Ali morske lastavice! . .. Jadne morske lastavice. 
Brzo k njima! Nema straha, nema umora kad treba 
pomoći prijatelju ... i mali je Ciplić dalje hrlio k rtu. 

Malo pomalo ipak ga je umor sve više svladavao. 
Snaga mu je smalaksala. Jedva je micao perajama, 
ali je ipak plivao naprijed. Bog će pomoći, samo na¬ 
prijed . . . sokolio je sama sebe mali Ciplić. 

Napokon se polagano približavao rtu. Evo rta! Va¬ 
lovi su udarali o oštre hridine i od njih se odbijali i 
širili na sve strane. Iza rta bilo je more prilične du¬ 
bine. Tu Ciplić ugleda svoje lijepe prijateljice. Mir¬ 
no su spavale treptaj ući lagano svojim perajama. 
Ciplić se približi jednoj lastavici koja odmah osjeti 
da je tu netko strani te se prene i upita: 

»Tko je to?« 

»To sam ja, Ciplić.« 

»A, ti si to! Pa što nijesi pošao u uvalu?« 

»Nijesam, jer sam sreo na putu strašnog psa. On 
traži vas.« 

»Je li moguće? Morski pas? 

»Jest, on i njegov pratilac traže vas!« 

»Ne će nas naći, znamo mi za sigurno sklonište, a 
imamo i naša krila. Ali da nas je zatekao nepriprav¬ 
ne .. . To bi bilo strašno. Hvala ti, mali Cipliću, što 
si nas obavijestio. Umoran si i iznemogao, daj, od¬ 
mori se malo.« 

»Uistinu ne mogu više. Ja ću se sklonuti ovdje me¬ 
đu ove sike. Tako sam malen da me ne će nitko opa¬ 
ziti. Ali vi? Vas je čitavo jato.« 

»Mi ćemo otići odavle. Ovo je uistinu izloženo mje¬ 
sto. Zbogom, mali Cipliću. Hajde samo spavati. Hva¬ 
la ti, velika hvala! Hrabra si ti ribica!« 

Mali je Ciplić sjao od zadovoljstva. I sam je znao 
da je učinio dobro i hrabro djelo, ali pohvala ove 
lijepe i ponosne ribe. vrlo ga je veselila. 


45 







Pozdravi još jednom lastavice i otpliva među sike 
te doskora, onako umoran, čvrsto usne. 

KAKAJV ŽIVOT, TAKVA SMRT. 

Kasno se je probudio mali Ciplić. Od silnog umora 
bio je zaspao čvrstim snom. Sunce se je bilo već viso¬ 
ko podiglo i obasjavalo čitavu uvalu. Poslije tmurne 
i kišovite noći, osvanuo je divan dan. Sve je bilo 
svježe i veselo. 

Uz kamenitu hrid čvrsto su bile priljubljene čunja- 
ste kućice priljepaka. Ciplić ih je jedva razabrao, jer 
su one bile iste smeđe-zelene boje kao i hridine. Kao 
da su s njom srasle. Mali je Ciplić znao da se pod 
svakim čunjastim krovom sakriva pužić, koji svojim 
okruglim stopalom čvrsto prione uz hrapavu stijenu, 
tako da ga ni najjaći valovi morski ne mogu otrgnuti. 

Ovi pužići tek se pomalo pomiču sa svoga mjesta, 
a i nije im lako kad moraju sobom nositi čunjastu ku¬ 
ćicu. 

»Ej« — pomisli Ciplić, gledajući ih, —da ja ovako 
na sebi moram nositi svoju kućicu, ne bih mogao da¬ 
leko putovati. 

Tek se tada Ciplić sjeti noćašnjeg susretaja sa mor¬ 
skim psom. Prođe ga jeza. Gdje je on sada? Da nije 
ipak našao lastavice! 

Ciplić pogleda oko sebe ne bi li gdje ugledao koju 
ribicu od koje bi mogao doznati nešto o morskom e 
psu i lastavicama. 

Ali, osim priljepaka, u blizini ne vidi nikoga. Tu 
su doduše zelenkasti puževi ogrci, koji također žive 
na hridinama i u pukotinama traže zaklonište od va¬ 

lova morskih. Ali je mali Ciplić poznavao puževe, 
znao je da su šutljiva stvorenja, koja se ne brinu za 
to što se oko njih događa. 

Ali gledaj, eno iz one puževe kućice ne proviruje 
stopalo puža, već izviruju neke člankovite nožice i 
hitro pomiču kućicu. »Ha« — dosjeti se Ciplić — »tu 
je unutra rak samac.« 



Kad se je htio približiti raku u puževoj kućici, opa- 
Vi s druge strane jato malenih prozirnih račića. Bile 
su to okretne kozice. Ciplić ih je odmah prepoznao po 
vitkome tijelu, koje se produljivalo u dugački rep. 
Velikim očima na dršcima kozice su radoznalo gledale 
oko sebe, a dugačkim tankim ticalima opipavale sve 
sto bi im došlo u blizinu. Ciplić je znao da su one 
vrlo živahne i silno radoznale životinje. Sada su bile 

zaokupljene nekim vrlo važnim razgovorom i pri to¬ 
me su neprestano titrale svojim velikm ticalima. 

Ciplić zapliva odmah prema njima. Valjda će od 
njih što doznati! 

Kada dođe do njih, uljudno ih pozdravi i zaželi do¬ 
bar dan. 

Ciplić je naime bio uvijek učtiv i prijazan pa i pre¬ 
ma manjima od sebe, a to je i bio jedan od razloga, 
zašto su ga u njegovoj uvali svi voljeli. 

Kozice kao da su jedva dočekale nekoga s kim bi 
se porazgovorile. Okružiše Ciplića i sve skoro u isti 
čas započeše: 

»Jesi li vidio? Što se tebi čini? Ali to je nešto ne¬ 
čuvena!« 

»Što se je to dogodilo?« nemirno upita Ciplić. 

»što, ti ništa ne znaš?« 

»Ne znam ništa. Čemu se vi to čudite? Ja sam do 
sada spavao.« 

»Spavao? I ni jesi ništa osjetio? Ništa?« 

»Bio sam silno umoran, pak sam spavao kao zaklan, 
ali što se je to dogodilo?« 

»Čuj .samo« . . . započe jedna kozica. 

»Čekaj, ja znam bolje!« — druga će. 

»Ja ću, ja« — opet će treća. 

»Pa počekajte«, — reče Ciplić »ne možete sve na¬ 
jedanput. 

»Dakle što je?« 

»Eto« — jedna će kozica — »ja ću prva.« 

»Počni sve iz početka« — druga će joj. 

»Hoću. Eto, Noćas su se ovdje sklonili ribari da 
noće, jer je bila kišovita noć. Kad jutros u ranu zoru, 
uleti u uvalu« ... 

»Tko?« — upita Ciplić. 

»Veliki morski pas.« 

»Morski pas!« — prestrašeno usklikne Ciplić. 

»Sigurno je bio gladan i bijesan, jer je bezglavo 
srnuo ravno prema kraju, a nije ni opazio kako je tu 
plitko more. U lađi je bio samo jedan ribar, koji se 
je u taj čas probudio. Kad je ugledao morskog raz¬ 
bojnika, nije ni časa časio« . . . 

»Jest, ja sam to dobro vidjela« nastavi druga ko¬ 
zica. »Izvadio je neki oštri predmet i navalio na mor¬ 
skog psa. Par zamaha oštricom, i morski je pas bio 
sav u krvi. Još se je praćkao i otimao, ali mu ništa 
nije pomoglo. More je bilo previše plitko, a da je 
mogao izmaći. Od bijesa je bio sav kao obezumljen, 
tako da je i sam nehotice nasrtao na oštricu. 

»Što mi kažete? Onaj strašni razbojnik mrtav?« — 
pitao Ciplić. 

»Da, baš mrtav. Eno ga tamo na žalu. Možeš ga 
odavle vidjeti!« 

Ciplić pođe prema obali. Uistinu na žalu ležao je 
rastegnut strašni razbojnik. Čvrste su peraje padale 
mlohavo, a čeljusti su bile otvorene, i u njima se bi¬ 
jelili zubi. Skržne pukotine iza ustiju još su se crve¬ 
nile, ali morski razbojnik nije više disao. Ležao je ne¬ 
pomičan i nije više mogao nikome ništa zla učiniti. 

Ciplić se sjeti strašne prošle noći. Eto, morskog je 
razbojnika zadesila ona sudbina koju je spremao dru¬ 
gima. Kakav mu je bio život, takva ga je snašla i 
smrt! 

BIJELA POČIVALJKA NA POVRŠINI MORA. 


Još uvijek je Ciplić plivao površinom mora. Do¬ 
duše, otisnuo se dosta od kraja, ali se nije usuđivao 
sići u velike dubine. 

Plivajući tako ugleda kako se na plavoj pozadini 
nešto fojelasa. Izgledalo je izdaleka kao da plovi neka 
bijela lađica od papira. 

Kad je ta lađica došla bliže, mogao ju je Ciplić bo¬ 
lje vidjeti. Ona je uistinu bila nježna i tanka kao da 
je od najfinijeg papira, i nabrana u sitnim naborima 
kao kakova svilena lepeza. 

Lagano njišući se bijela je lađica plovila morem i 
dolazila sve bliže Cipliću, tako da je on mogao raza¬ 
brati kako u lađici, kao u kakovoj poćivaljci, leži ne¬ 
ka nezgrapna životinja. 

Glomazno tijelo bilo je doduše skoro sasvim sakri¬ 
veno u poćivaljci, ali dugački su krakovi izlazili iz la¬ 
đice. Dva stražnja kraka obuhvatala su stražnji dio 
lađice, a sprijeda se je spuštalo u mnogim zavojima 
šest tankih i vitkih krakova. Na krakovima bile su na¬ 
nizane okrugle pri janj alke. 

»To je neka životinja nalik na hobotnicu, samo je 
manja od nje« — mislio je Ciplić. »No koja je to ži¬ 
votinja? Nikad ni jesam znao da ikoja životinja iz 
roda glavonožaca ima ovakovu krasnu počivaljfcu« — 
čudio se dalje Ciplić. 

Lagano njišući se bijela je počivaljka dolazila sve 
bliže Cipliću. Njegova mu radoznalost nije dala mi¬ 
ra, htio je svakako doznati kakova je to čudna živo¬ 
tinja. Približi se zato bijeloj poćivaljci, uljudno po¬ 
zdravi i reče: 

»Danas je uistinu prekrasan dan za šetnju. More 
je tako mirno!« 

Sivo, glomazno tijelo uspravi se malko, a okrugle 
izbočene oči s visoka pogledaše Ciplića: 

»No, tko to govori? Hm, to si ti mala ribice, ah da, 
da, ti sigurno i ne znaš tko sam ja.« 



Jedrilica 


»Ne, gospođo, ja vas ne poznam, jer sam dosada ži¬ 
vio u maloj uvali. Ja sam Ciplić; Ciplić iz uvale Lu- 
čiče.« 

»Vidi se, vidi. Ta gdje bi takva mala riba iz ka¬ 
kove zabitne uvale mogla što znati o meni i mom 
slavnom rodu. Ja sam milostiva gospođa Jedrilica od 
slavnog plemena glavonožaca.« 

»Da, to sam i ja mislio« — reče Ciplić — da ste 
vi u rodu sa sipom i hobotnicom.« 

»Sipa, hobotnica i lignja doduše pripadaju istome 
koljenu, ali sam ja sama medu njima još dostojna 
nasljednica slavnih preda, koji su u svojim velikim 
kućicama plovili morima. Davno su oni izumrli. U 
ovome moru ja sam još jedina koja plivam u krasnoj 
počivaljci i čuvam tako svijetlu uspomenu na slavnu 
prošlost mojih djedova. Hiljade i hiljade godina broji 
moj slavni rod! 

»U čemu je ta slava?« — usudi se zapitati Ciplić. 

»Oh, kako to ne razumiješ, budalasta ribice? Ta mi 
smo glalvonošci jedan od najstarijih životinjskih ro¬ 
dova u moru. Naši su pređi nekoć gospodovali nad 
čitavim morima. Pred njima su strepili rodovi riba i 
raka. Slavna je prošlost moga roda! No, Cipliću, 
zar ne bi i ti bio sretan da pripadaš tako starom i 
slavnom rodu? 

»Ne« — odgovori otvoreno Ciplić » ja sam^ zado¬ 
voljan što sam neznatna ribica i što nemam ništa za¬ 
jedničkog sa sipom i hobotnicom, pa bile one potomci 
ne znam kakvih slavnih rodova.« 

»što bijedna ribice, tako li se usuđuješ govoriti 
meni Jedrilici od slavnog roda glavonožaca?« — raz¬ 
ljuti se Jedrilica i zaleti se prema Cipliću koji okret¬ 
no zaroni u dubinu i tako umaknu njenim grabljivim 

krakovima. , 

»Sretno sam ovaj put izmaknuo« — mislio Ciplić 
kad se je našao dolje u dubljem moru. »Drugi ću put 
biti oprezniji kad budem razgovarao s nepoznatima. 
Danas sam, međutim, naučio da se često puta u bije- 
loj i lijepoj počivaljci šeću svijetom bahata i grabi ji- 
va stvorenja.« 

U DUBINAMA MORA. 


»Da pokušam sad zaci u morske dubine?« — pre¬ 
mišljao mali Ciplić koji je od djetinjstva živio u plit¬ 
kim krajevima. — »Kakav li je život tamo dolje?« 
pitao se Ciplić i odvažno zapliva prema dubokim 
morskim ravnicama. 

Kako je sve dublje zalazio u dubine morske, sve 
su se ljepše slike otvarale pred njegovim očima. Sun¬ 
čana svjetlost nije, doduše, onako jako obasjavala 
okolinu. U dubini je bilo sve tamnije, ali je zato ša¬ 
renilo morskog svijeta bilo sve bujnije i jače. 

Polagano su iščezavale zelene resine koje rastu u 
plićim krajevima. Okolne morske hridi prevlačile su 
ispočetka smeđe, pak, u dubljim krajevima, crvene 
resine. Na mnogim mjestima hridine su bile pokrive¬ 
ne crvenim resinama kao kakovim grimiznim sagovi¬ 
ma. Sa bijelih stijena spuštale su so drvoliko razgra- 
njene grane crvenih koralja. Sve su grančice bile po¬ 
sute nekim malim bijelim cvjetovima. 

Ciplić se približi jednoj koraljnoj grani da je bolje 
razgleda, nu gle! Nježni traci malenih cvjetova sku¬ 
pe se i uvuku u udubinu na kori koraljne grane. 
»Što?« — začudi se Ciplić. »Zar su ovi cvjetovi male 
životinje?« 

Pod stijenom, na kojoj su rasle koraljne grančice 
nešto se je šarenilo. Ciplić se spusti do dna i tu ugle¬ 
da neke vapnene cijevi koje su se uzdizale sa morsko¬ 
ga dna. Iz gornjega otvora cijevi izlazila su neka ta- 
našna i nježna vlakanca, koja su se lagano okretala 
i pri tome prelijevala u ružičastoj boji. Iz drugih 
cijevi izlazile su crvene niti nalik na žarke plameno- 

ve. Mali Ciplić nije znao da su ta nježna vlakanca 
škrge crva cjevaša, koji se sakrivaju u vapnenim ci¬ 
jevima. On se, stoga, sasvim približi njima, ali ne¬ 
tom on priđe škržna se vlakanca posve uvukoše u ci¬ 
jevi. — »Zar opet neke nepoznate životinje?« 

»•Kud samo (pogledaš, svugdje te čekaju nova izne¬ 
nađenja!« — mislio mali Ciplić i zadivljen gledao 
taj čudesni podmorski svijet. Stisne se sasvim uz jed¬ 
nu stijenu, odakle je mogao lako sve oko sebe da pro¬ 
matra. 

Na koraljnoj grančici već su se polagano otvarale 
bijele čaške koralj nih životinjica. I crvi cjevaši su 
ponovo raširili svoje tanašne škrge. 

Među koraljnim granama neka čudna bića stajala 
su čvrsto priljubljena uz kamenitu klisuru. Bile su to 
morske ruže. Neke se dižu u vis i sa valjkastog tijela 
spuštaju dugačke brojne trakove, a neke su malene i 
niske sa kratkim zakovrčenim trakovima. Ima ih sva¬ 
ke vrsti, najraznoličnijih oblika i boja. Neke su žute 
kao zlato, neke crvene kao krv, a neke ružičaste kao 
prave ruže. Sve jedna ljepša od druge! 

Po svome obliku ove nepoznate životinje bile su 
nalik na običnu smeđu vlasulju, dobru znanku i su¬ 
sjedu malog Ciplića. 

»Jest« — pomisli Ciplić — »ove čudne životinje 
mnogo sliče smeđoj vlasulji.« 

I za čas mu sjećanje na rodnu uvalu odvrati paž¬ 
nju od ovog neviđenog svijeta. 

On sad, u misli, vidi sive jednolične stijene, pokri¬ 
vene gdje i gdje zelenim resinama. Između resina 
provlače se male ribe, ispod kamenja sakrivaju se 
račići i obični zelenkasti ogrci. 

U dubinama mora 


























































Malen je i neugledan njegov dom, ali Cipliću mio 
i drag. Da mu je sada stisnuti se uz veliki kamen do 
ušća potočića ili da mu je veselo zaplivati uvalom u 
društvu veselih šparića! 

Ovaj mu je čudni svijet tuđ. Lijep je, divan je 
ovaj kraj, ali njega ta ljepota više zapanjuje nego 
privlači. Sve mu je ovdje strano i nepoznato, a u 
rodnoj ga uvali svatko poznaje i voli. 

I malog Ciplića dbuzme silna čežnja za rodnim 
krajem. Snuždio se i jače stisnuo uz podmorsku hrid. 

Ipak kroz kratko vrijeme prevlada njegova rado¬ 
znalost. Opet se Ciplić zagledao u bistru morsku vo¬ 
du. Nije on mogao da bude dugo ne veseo kad je sve 
oko njega poticalo njegovu znatiželju. 

Na mulju nedaleko pružalo se valjkasto tijelo ne¬ 
kog trpa, koji je ponosno širio iz ustiju svoje razgra- 
njene trakove. 

Ciplić je dobro poznavao trpove, te trome i puzave 
morske životinje, ali ovaj trp bio je nešto drugačiji. 
Bio je naime blijedožute boje, a držao se je naduto i 
bahato kao da je kakav kralj trpova. 

Ciplić pogleda okolo sebe. Tražio je pogledom ka¬ 
kovu ribu. 

Između morskih resina opazi uistinu neku lijepu 
crvenkastu ribu. Bila je to trlja. Ona je svojim veli¬ 
kim očima gvirila uokolo, a dugačkim brčićima opi¬ 
pavala po mulju, tražeći valjda štogod sebi za hranu. 
Glava joj je bila sploštena, a tijelo su joj pokrivale 
ovelike ljuske, koje su se na leđima prelijevale u cr¬ 
venkastoj boji. 

Ciplić ju je prepoznao po njenoj crvenoj odori, jer 
je već otprije čuo pripovijedati o tim lijepim ribama. 


»Oj trljo, trljice!« — pozove je Ciplić. 

»Tko me to zove?« — odgovori trlja. 

»To sam ja Ciplić Njuškalić. Iz plitkog mora do¬ 
šao sam amo u dubinu da upoznam ovaj nepoznati 
kraj. Ovdje vidim mnogo životinja i bilina, ali ni¬ 
jedne ribe. Tebe sam,, eto, prvu susreo. 

»Ali ima nas dosta ovdje.« 

»A koje su to?« 

»Veliko mnoštvo. Ovdje se u blizini zadržava 
pauk.« 

»Pauk? Ona riba s otrovnom bodljom?« 

»Da, veliki je on proždrljivac. Gdje on stigne, sve 
pohara. Srećom, već ga više dana nema ovdje, inače 
ne bi mogao biti siguran za svoj život.« 

»Ali kako da ja ni jednu od tih riba sada ne vi¬ 
dim?« 

»One se većinom skrivaju uz morsko dno, pa se ne 
mogu lako opaziti. Ovdje boravi plosnata raža i drh- 
tulja. 

»Drhtulja? Jeli to ona riba, za koju sam čuo, da 
čvrsto strese svakog tko je samo takne.« 

»Da, to je ona.« 

»Vidiš, vidiš koliko li čudnih stvorova živi ovdje 
u dubinama« govoraše Ciplić i promatraše pomno 
svoju okolinu. 

Uto opazi kako neka ribica prolazi pored velikog 
trpa. 

Činilo mu se kao da ju je već jednom vidio. Da! 
sjetio se. To je bio Stjegonoša! Ali kako je on ovdje? 
Ta Ciplić ga je susreo gore na površini mora. Sjeća 
se kako mu je s prezirom govorio o morskim dubina¬ 
ma i životinjama koje gmižu po dnu. Ponosno je vi- 

jao svojim zastavicama. A sad ih nema. Gdje su mu? 

— čudio se u sebi mali Ciplić, pak reče trlji: 

»Meni se čini da poznam onu ribicu. Sreo sam je 
jednom gore na površini mora. Ali onda je imala na 
glavi čitav niz nekih zastavica. Slagala je stihove o 
slobodi. Da, rekla je da se zove Stjegonoša Strmori- 
nac. Čini mi se nemoguće da je to on. Toliko je go¬ 
vorio o toj slobodi širokoga mora, a sad« .. . 

»Sad« — prihvati trlja — »eto živi na dnu mora, 
ali to ne bi bila sramota. Nego sramota je za jednu 
slobodnu životinju, kao što je riba, da živi na ona¬ 
kav način.« 

»Kakav?« — zapita Ciplić. 

»Eto, on živi kao nametnik u prohodu trpa.« 

»Ali je li to moguće? Zar Stjegonoša, taj pjesnik 
slobode?« 

»Nemoj se čuditi. Ima toga dosta na svijetu« — 
gorko će trlja. 

»Čekaj me tu« — rekne Ciplić. »Idem k njemu.« 

Ciplić zavesla perajama i ravno krene prema ve¬ 
likome trpu iza kojeg je izvirivala mala ribica. Tiho 
se približi i počne: 

»Pučino morska, domajo mila 
Ti more slasti, radosti, sreće. 

Po tebi vijuć zastave slave 
Stjegonoša se ponosno kreće.« 

Stjegonoša, to je bio on, baš on, uzvrpolji se i pre¬ 
strašeno ogleda se okolo, da ne bi tko Čuo tu buntov¬ 
nu pjesmu. 

Ali se Ciplić ne dade smesti, već mu otvoreno 
priđe: 

»Oj, Stjegonošo, gdje su vam vaše zastave?« 

»Zastave? Kakove zastave? Ne znam ja ni za ka¬ 
kove zastave« ... 

»Pa kako da ne znate! Vaše zastave, zastave slo¬ 
bode, koje ste nosili plivajući morskom pučinom kad 
ste s prezirom gledali na svijet u dubinama.« 

»Kako, kako, kada« .. . prevrćao se Stjegonoša. 
»Pa ja. .. nikako .. . To ne stoji.« I bojažljivo se 
obraćao prema trpu da ne bi on što Čuo i doznao o 
njegovoj prošlosti 

»Što ste zaboravili vrijeme, kad ste krasnosnovili 
stihove o slobodi pučine morske? Nekoć ste prezirno 
govorili o životinjama koje pužu po mulju, a da¬ 
nas . . . danas živite na račun jedne takove životinje 
i na takav način da me je stid i spomenuti« — uzbu¬ 
đeno je govorio Ciplić. 

»Tiše, tiše« — šaptao Stjegonoša. »Hajte, hajte, 
prijatelju, ostavite me na miru. Ja vas ne poznajem.« 
Otpravljao je Stjegonoša Ciplića i okrene se k trpu, 
te se posve u nj zavuče. 

Mali Ciplić to nije mogao gledati. Naglo se okrene 
i otpliva trlji. 

Ovakav žalostan i sramotan konac jedne ribe ra¬ 
žalostio je silno malog Ciplića. 

Oprosti se brzo s trljom i žurno otpliva od tog mje¬ 
sta. 

MORSKA NARANČA I RAČIČ. 

Tužan je plivao Ciplić morskim dubinama. Nepre¬ 
stano je razmišljao o žalosnoj sudbini Stjegonoše. 
Iako je bio zabavljen svojim mislima, ipak ga neka 

čudna stvar prene iz njegova razmišljanja. Dolje, 
pod sobom, na žutome pijesku ugledao je neku lijepu 
crvenu lopticu, koja se je brzo pomicala. Sto je to. 
— pomisli Ciplić — i spusti se k dnu. Bila je to ne¬ 
ka okrugla stvarca koja je vrlo nalikovala na na¬ 
ranču. Ciplić je poznavao naranče, jer su u njegovu 
uvalu često dolazile prekomorske lađe sa velikim je¬ 
drima. One su donosile mnoštvo ovih lijepih plodo¬ 
va. Neke bi ljudi pobacali u more, a onda je to bilo 
veselje za Ciplića, koji se je zabavljao ogledavajući 
ih i gurkajući ih sa svih strana. 



Morska naranča i rak samac 


Ali da bi takova naranča po morskom dnu koračala, 
to Ciplić nije još nikad vidio i zato se sasvim približi 
loptici da vidi Sto je to. 

U taj se čas malene nožice, koje su provirivale iz 
loptice, uvuku, i ona stane. 

Ciplić se začudi i reče: 

»Dobar dan.« 

»Bog- daj!« odgovori neki glas iz loptice. 

»Kako ste?« dalje pita Ciplić. 

»Živimo, kako možemo, kao dva siromaha!« 

»Dva siromaha? Koja dva?« 

»Tu smo pred tobom!« — reče glas loptice, i naj¬ 
prije provire nožice, a kasnije glava malog račića. 

»Ah, to je račić!« — iznenadi se Ciplić. A što ti, 
račiću, radiš u toj crvenoj loptici?« 

»To nije crvena loptica, ovo je moja drugarica u 
nevolji, mala spužva.« 

»Spužva? — začudi se Ciplić. 

»Jest, mala okrugla spužva i rak samac idu po 
svijetu. Sastala se. evo, bijeda i nevolja, pak idu po 
svijetu.« 

»Bijeda i nevolja? Kako?« 

» Ja sam siromašan i bijedan račić, ali je spužvica 
još bjednija. Nema nogu ni očiju, i bez mene ne bi 
mogla nikud i nikamo. 

»Dobar si ti. mali račiću, kad tako vodiš siromašnu 
spužvicu.« 

»Tko će koga pomoći, ako ne će siromah siroma¬ 
ha? Ali mala spužvica i mene pomaže. Vidiš kako 
me je cijelog prekrila. Ako netko prođe pokraj me¬ 
ne, skupim se i sakrijem ispod spužvice. Tko će i da 
pomisli da se tu skriva račić.« 

»Istina i ja sam se začudio kad sam ugledao neke 
malene noge ispod ove okrugle spužve. Ali, molim te, 
kako ste se sastali vas dvoje u tu čudnu zajednicu?« 

»E, kad baš želiš znati, kazaću ti. Imam ti ja do¬ 
duše dobre noge i dobre oči; ali mi je rep slab i ne¬ 
zaštićen. Teško mi je bilo tako živjeti. Sve oprezno 
idem i bojim se da me tko ne šatre ih ne ulov,. Kad 
na tom putu sretnem ti ja malu crvenu spuzvicu. Sta¬ 
jala je na pijesku i nije se mogla nikud micati. On 
ie bila još nejaka i sitna, a oslabila i izgladnila, jer 
u blizini nije bilo hrane, a podalje nije mogla poci, 
kad nije imala noge. Smilila mi se mala spužva pa 
ioi rekoh: »Znaš što. Ja imam dobre noge i dobre 
oči, a ti ih nemaš. Ja ću te uzeti sobom i nosit, svi¬ 
jetom. Što hrane dobijemo bratski ćemo dijelit, « 
Mala se spužva nećkala da primi ponudu. Nije htjela 
da nemoćnome račiću bude na teret. Tek ka je uvje 
rih da će i ona meni biti od pomoći, jer ce me, vre¬ 
menom kad naraste, sakrivati od grabežljivih životi¬ 
nja, onda i ona pristane. Od tada nas dvoje zajedno 
putujemo. Dosada nekako preživjesmo, pak se nadam 
da će nas i otsada Providnost pomagati.« 

Mali je Ciplić pažljivo s radošću slušao pripovijest 
raka samca, jer je bio dobra ribica, pak se je veselio 
kad bi vidio i čuo što dobra i lijepa. Zato i reče raku 

»Kako je to lijepo što se vi ovako dobro slažete i 
pomažete. Vrlo sam veseo da sam vas susreo. Mali 
će se Ciplić uvijek rado sjećati crvene spužvice i nje¬ 
nog druga račića. Ostajte mi zdravo!« 

»Zbogom, dobra ribice« reče rak, samo je spuzvica 

V • 1 

“joUe mali Ciplić jednom okrene za njima i vidje 
kako se crvena loptica na račjim nožicama hitro po¬ 
miče po žutome pijesku. 

GRDOBINA. 


Prostrani ravni kraj nije se sviđao malomu Cipli¬ 
ću. Tu je bilo previše jednolično, tmurno i pusto. Na¬ 
okolo nije vidio nijednu životinju. »Sto da radim 
ovdje, radije ću se opet podići na površinu« mislio 
Ciplić, kad li opazi u blizini kako se sa tamnoga dna 
izdiže neki humak sa kojeg su stršila tri do četiri šilj¬ 
ka. Prednji je šiljak bio najdulji i na kraju mu je 
visjela neka mala krpica. 



Grdobina 


»Što bi to moglo biti? Idem bliže da vidim« pomisli 
Ciplić. 

Oprezno pomičući svoje okretne peraje približa¬ 
vao se Ciplić humku i kad dođe do krpice na dršku, 
stade je ogledati i opipavati sa svih strana. Nikako 
nije mogao prepoznati što je to. Dok je ogledavao 

krpicu, osjeti najednom ispod sebe neko jed.a »- 
mjetljivo gibanje. Pogleda dolje i sav se aaprepast.. 

Ispod njega zjale su otvorene ralje neke strasne 
nemani. Velika, širom otvorena usta bila su spremna, 

da ga zahvate. . 

Ali je Ciplić bio hrabra i okretna ribica. On. na^ 

glim zamahom peraja, strugnu u vis u isti cas kad 
su se i goleme ralje podigle da ga ščepaju. Jos jedan 
zamah i mali je Ciplić bio izvan dohvata golemih 

Ipak iako se je tek maločas jedva spasio od si¬ 
gurne propasti, on nije mogao odoljeti svojoj rado¬ 
znalosti već se u nekoj udaljenosti zaustavi i pro¬ 
matraše tu grdnu životinju. 

Glava joj je bila ogromna i okrugla. Tijelo se je 
prema repu naglo suzivalo. Rep joj je stršio uvis, o 
je ostali dio tijela ležao na mulju. Strašna i široko 
razvaljena usta pružala su se od jednog do drugog 
kraja glave, a u smeđim čeljustima bijelili^su se bez¬ 
brojni pokretljivi zubi. Na glavi, između očiju strsile 
su neke bodlje. Na prvoj od njih visjela je krpica, 
kojom je ova grdosija mamila k sebi neiskusne ribice. 

Ciplić je sa svog mjesta jedva razabirao sve poje¬ 
dinosti kod ove ribe, jer je ona bila jednolične, tam- 
no-smeđe boje, te se je posve gubila na tamnome 

dnu. # . .. . i 

Sad je Ciplić razumio zašto nije prije opazio grdo¬ 
binu. Ona je svojom bojom posve naličila boji o o i 
ne i to ju je činilo nezamjetljivom. 

Kroz to vrijeme približile su se grdobini dvije dru¬ 
ge ribice, koje su kružile uokolo krpice ogledajući je 
sa svih strana. 

Ciplić je sa zebnjom čekao što će se sad dogoditi. 
On je znao da ispod ribica vrebaju velike ralje. 

Grdobina je međutim stajala nepomično i čekala 
valjda zgodan čas da jednim zahvatom proguta obje 
rube. J 

Uto najednom grdobina rasklopi čeljusti i zaleti se 
k ribicama. 

Jednu ribu zahvate pokretljivi zubi, dok je druga- 
uspjela da pobjegne. 

Iako je grdobina već držala u ustima plijen, ipak je- 
pohlepno gledala drugu ribicu. Još jedanput razjap« 
usta da i nju uhvati. 

U taj se čas i prva ribica hitro izvuče iz čeljusti I 
skupa s drugaricom brže bolje otpliva u vis 
v Vesel ° * u otplivale obje ribice, a Ciplić je ostao joŠ 
casak, te izdaleka promatraše grdobinu, koja je oštro 
udarala repom. Valjda se je još ljutila što joj je iz- 
maikao skoro siguran plijen. 


MORSKA ZVIJEZDA I SRČANKA. 

Dok je Ciplić brzo plivao nad žutim pjeskovitim 

nom, osjeti neko lagano gibanje mora. Pogleda oko 
sebe i dolje, u pijesku, ugleda neku školjku koja je 
polagano otvarala svoje Ijušure. Bila je lijepa sr- 
canka. Okrugle, blijedožute ljušture ove školjke bile 
su bogato nabrane, a preko nabora prelazile su sme¬ 
đe pruge. 

Lijepa je školjka otvarala ljušture i željno usrka- 
vala svježu vodu. 

Nedaleko srčanke pružala se na pijesku morska zvi¬ 
jezda. Njenih pet krakova jasno se je isticalo na žu- 

tom dnu. S donje strane gipkih krakova izvirivale su 
tanke prionjive nožice koje su više sličile nekim njež¬ 
nim dlačicama nego li nogama. 

Mali je Ciplić bio zadovoljan što je susreo tako 
lijepo stvorenje. Još se je, sa zebnjom u srcu, sjećao 
.strašnih čeljusti grdobine i njenih varavih zastavica, 
pak se je veselio što je sad ugledao lijepu zvijezdu. 
•Sudeći po njenoj vanjštini, sigurno je to bila mila i 
bezazlena životinja! Ta ništa na njoj ne potsjeća na 
pakost i zlobu. Nema nikakovih grabežljivih zubi ni 
otvorenih čeljusti kao morski pas i grdobina. Njene 
prionjive nožice tako su tanke i nježne! 

Dok je Ciplić ovako u sebi premišljao, lijepa se 
je zvijezda sa svojim tankim nožicama pomicala pre¬ 
ma srčanki i govorila: 

»Ah, kako sam sretna,, lijepa srčanko, što sam te 
srela. Prošla sam mnoge zalive i drage, ali nijesam 
nigdje vidjela tako krasne školjke, hlora da svakoga 
zadive tvoje ljušture tako bogato nabrane. Kakova 
tek mora da se l jepotica skriva u njima? Otvori samo 
malo ljušture, srčanko moga srca! 

Zvijezda je na to lagano pokrećući prionjivim no¬ 
žicama, dolazila sve bliže i bliže srčanki. 

Lijepoj su srčanki valjda laskale riječi morske 
zvijezde, jer je počela polagano otvarati ljušture. Is¬ 
pruži dapače i crveno stopalo kojim se pomicala po 
pijesku. 

»Oh, divnog li stopala u lijepe srčanke!« — opet 
će zvijezda. — »Što bih ja dala da imam takovo sto¬ 
palo mjesto ovih mojih tankih nožica! Ali čega se 
bojiš, ljepotice? Otvori samo još malko svoje ljuštu¬ 
re. Ta ja sam došla da te pozdravim i da ti reknem 

kako ti se divim. Toliko te volim da bih te najradije 
od srca zagrlila i poljubila.« 

»Vidiš« — mislio Ciplić. »Lijepa zvijeda je sigur¬ 
no dobra prijateljica srčankina.« 

Međutim je zvijezda doplazila sasvim do srčanke 
i polagano najprije jednim pak onda ostalim trako¬ 
vima obuhvatila srčanku kao da je hoće zagrliti. 

To je mali Ciplić i mislio, ali ga začudi grčevito 
naprezanje srčankino da zatvori ljušture. Brzo zapliva 
k srčanki, ali ima što i vidjeti! Morska je zvijezda 
pohlepno sisala jadnu srčanku. Izvrnula je dapače 

sam želudac napolje, da može bolje isisati. 

To Ciplić nije mogao gledati. Odvrnuo je oči od 
strasnog prizora i samo je želio da čim prije ode sa 
tog mjesta. 

Čas kasnije žurno je plivao dalje i razmišljao o 
događajima zadnjih dana. 

v . Saznao j e . da se u mulju sakrivaju grdne grabljive 
životinje, koje varavim zastavicama mame k sebi ne¬ 
iskusne ribice, ali ima ih i takovih koje u lijepome 
liku laskavim riječima znadu da upropaste slabija 
stvorenja. 

Zloća i pohlepa pokazuju često puta svoja svoj- 
stva po vanjskom obličju, ali se često puta sakrivaju 
pod nježnim i lijepim likom. 

NATJECANJA MORSKIH KONJICA. 

Prostrana ravnica bila je gusto obrasla zelenom 
morskom travom. Između busenja provlačio se je Cip- 
lic. On je bio vrlo veseo što je iz pustog pjeskovitog 
kraja došao u lijepi zeleni predio. 

Prolazeći između zelenih listova naiđe na malu či¬ 
stinu. Dno je tu bilo posuto finim pijeskom. 

»Ovdje ću se malo odmoriti« — pomisli Ciplić. 
Lagani i sitni titraj i mora dodirnu osjetljive ljuske 
malog Ciplića. 

On se obazre pravcem odakle su titraj i dolazili i 
ugleda neku čudnu smiješnu podobu koja je prela¬ 
zila čistinom. Taj čudni stvor bio je tanak i mršav. 
Glava mu je ibila produljena u dugačku njušku i vrlo 
nalikovala konjskoj. Po oijelom koštunjavom tijelu 
nizali se mnogi nabori. Neke bodlje stršile su mu sa 
glave i leđa, a uski i dugački rep bio je savijen po¬ 
put puža. Malo morsko čudovište prešlo je dotle na 
drugu stranu čistine i obavilo rep oko jednog lista 
morske trave. 

Malo kasnije prelazio je čistinom drugi takav stvor, 
koji se je isto zakvačio repom o morsku travu. Iza 
njega slijedio je treći, pak četvrti, peti... — dok se 
nije čitavo društvo poredalo uokolo čistine na listovi¬ 
ma morske trave. 

Sad ih je Ciplić mogao dobro razmotriti, jer su 
stajali sasvim mirno i ukočeno. 

»Kakove su to ribe« — mislio je Ciplić — »koje 
drže tijelo okomito, glavom gore! Ne opažaju se na 
njima ni peraje. Ali da! Kad se bolje pogleda, onda 
im se vidi na leđima mala peraja. Sitne li su im i uske 
trbušne i prsne peraje! Ali najčudnija im je glava 
i na glavi okrugle oči. Gle! Svako se oko okreće za 
sebe! Čudnih li stvorova!« 

Međutim dvije od tih čudnih riba stupe u sredi¬ 
nu čistine i tu počnu da izvode razne vještine. 

Morski konjici 































































S malim savijenim repovima čvrsto se zakvače 
jedna o drugu i tako zakvačene vuku svaka na svo¬ 
ju stranu. Vuku, ter vuku, potežu, ter potežu, napi- 
nju se i napinju. Glavom i ispruženom njuškom hva¬ 
taju se morske trave da imaju što jače uporište. Vrte 
se okolo naokolo i nastoje da jedna drugu nadjačaju. 
Napokon jedna ribica pretegne, a druga odkvači rep 
i povuče se na stranu. 

Ostale čudne ribe živo su pratile igru svojih dru¬ 
gova. 

Opet u sredinu doplivaše druge ribe i opet zapo- 
češe istu igru. 

Druge ribe su opet pratile igru i nestrpljivo oče¬ 
kivale konačni uspjeh natjecanja. Kad je posljednja 
igra bila dovršena, stupi u sredinu neki novi svat. 
Bio je vrlo tanak, a dugačak. Imao je produljenu 
glavu i malene oči. Po obliku tijela nalikovao je sa¬ 
svim na šilo. 

Šilo se visoko uspravi usred čistine i počne govo¬ 
riti: 

»Morski konjici! Ova natjecanja počeli ste upra¬ 
vo odlično. [Već prošlih godina postigli ste prvenstvo 
u našem moru i osvojili naslov prvaka, naslov oko 
kojeg su se vaše želje plele i za kojim su vaša srca 
čeznula Taj naslov, davno zaslužen, bio je osvojen 
tek lanjske godine u teškoj i dugoj borbi. 

Ali baš te bitke poticale su vaše neustrašivo odu¬ 
ševljenje i iz dna ste srca klicali: naprijed za pobjedu. 
Uvijek, na svim natjecanjima igrali ste hrabro, upra¬ 
vo lavovski. Igrali ste hrabro za slavu našeg mora, 
naše domovine. 

Danas su predigre za prvenstvena natjecanja, gdje 
će se i morski konjici iz čitavoga svijeta boriti za slav¬ 
ili naslov prvaka svijeta. Uvjeren sam da će naši mla¬ 
di, poletni, sposobni i vješti takmičari uspjeti da svo¬ 
jom odličnom igrom i lijepom pobjedom osvoje čas¬ 
ni naslov prvaka svih mora od Sjevernog do Južnog. 

U vašoj pobjedi gledamo veliko i značajno djelo, 
vidimo ostvaren naš uzor velike moćne i slobodne 
domovine. 

Samo treba da ostanete čvrsti i ustrajni do konač¬ 
ne bitke i pobjede. 

Naprijed na utakmice, naprijed u pobjede! Živili 
naši mladi takmičari! — dovršio je govornik svoju 
pobudnu besjedu. 

Ciplić je pomno slušao govor dugonje, ali nije 
mnogo razumio. — »0 kakovim je to pobjedama ri¬ 
ječ? Kakovo je to veliko i značajno djelo?« 

Vidio je doduše male konjice gdje se repićima na¬ 
težu tko će koga da nadvlada, ali je mislio da su to 
samo igre morskih konjica. I Ciplić se je rado prać- 
kao u moru i rado je izvodio svakojake igre, ali mu 
nikad nije palo na um da u tim igrama gleda neke 
pobjede i nekakova slavna djela. Biće da se govori 
o nečem drugom! 

»Oprostite« — zapita Ciplić najbližeg konjića — 
»o kojim pobjedama govori taj dugonja?« 

»Ta o slavnim uspjesima na današnjim natjeca¬ 
njima! Danas se je dokazalo da smo mi ipak prvi, 
prvi među svim konjicima« — ponosno uzdigne mali 
konjic svoju koštunjavu glavu i prevrne očicama. 

»Pobjede? Uspjesi?« — začudi se Ciplić. »Zar vi 
smatrate pobjedom tu vašu smiješnu igru? To li su 
vaši uspjesi, u tome je vaša slava?« 

Morski konjic uvrijeđeno promjeri Ciplića: 

»Vidim da si prava i potpuna neznalica ili zaostali 
glupak kad ne razumiješ da sjajnim pobjedama na 
ovim igrama mi pronosimo cijelim svijetom ime i 
slavu našeg mora. Za takove ovdje nema mjesta. 
Tornjaj se!« 

Mali se Ciplić zastiđen povuče i otpliva dalje. Pu¬ 
tem je razmišljao o natjecanjima morskih konjica. 

Ne, on to nije mogao razumjeti! Da su oslobodili 
svoj dom od grabeži j i vaca, da su našli način kako da 
umaknu mrežama, da su svome rodu osigurali miran 
život, a onda bi razumio da govore o pobjedama i 
uspjesima, ali ovako? Natezanje repovima — zar su to 
neke slavne pobjede i uspjesi? Na koncu svog raz¬ 
mišljanja Ciplić je došao do zaključka da su morski 
konjići, i ako na prvi pogled /izgledaju bistri i ve¬ 
seli, uistinu glupa i dosadna stvorenja. 

NEOČEKIVANI SUSRET. 

Mimo je ležao mali Ciplić uz guste resine i odma¬ 
rao se od dugog plivanja morem, kad ga iz njegovog 
sanjarenja prene neki poznati glas: 

»Jeli moguće? To li si ti Cipliću?« 

»Tko me zove?« — prene se Ciplić. 

»To sam ja, kuma Jega!« 

»Vi, kumo Jego! Ovdje?« — čudio se Ciplić. 

»Ja sam, ja glavom, sinko moj. Evo i mene na 
putu. ,Tko bi se tome bio nadao?’ reći će*š. Već sam 
mislila da ću svoje dane dovršiti tamo u malom po¬ 
toku, ali eto moram na put!« 

»Ali kako to? Zašto? Kamo?« — pitao najedanput 
Ciplić. 

»Zašto? Kako? Kamo? Puno toga pitaš, sinko, pu¬ 
no. Ne znam ni sama kako da ti na sve odgovorim. 
Kako? Eto! Malo poslije nego što si ti otplovio za¬ 
hvatio mene neki nemir. Sve me nešto goni na put. 
I moram da idem. Kamo? Tamo daleko. Kroz ovo 
naše more u veće, pak onda još dalje, dalje u naj¬ 
veće more. Eh, čula sam ja govoriti da nas jegulje 
zna zahvatiti velika želja za putovanjem, ali nijesam 
vjerovala da je to istina. Sad vidim da je tako.« 

»Ali, zašto idete na tako daleki put?« 

»Idem, sinko, tako daleko, jer ću tamo u velikom 
moru odložiti svoja jaja. Male jeguljice mogu da se 
razviju samo u velikim dubinama. I ja sam se ro¬ 
dila tamo u velikom moru.« 

»I vi, kumo Jago! Ja sam doduše još malen, ali 
znam da su mi pričali, da ste u onom našem potoku 
već odavna, od najranijih dana vaše mladosti.« 

»Jest, istina je, sinko, ali ja sam kao mala jegulja 
došla iz dalekog mora. Veliko nas je bilo mnoštvo; 
a sve smo bile malene i providne ribice. Nijesam ja 
onda bila ovako obla i debela, već tanašna i plosna¬ 
ta, a takove su bile i sve moje drugarice. Lako smo 
zato plovile morem, velikim prostranim morem i sve 
smo dolazile bliže i bliže kraju, kao da nas neka ne¬ 
odoljiva sila vuče k zemlji, k rijekama. Kad bi pri¬ 
spjele do kakovog ušća rijeke, onda bi ta gomila si¬ 
ćušnih stvorenja zaplivala svom snagom uz vodu. Eh, 
teško je bilo to putovanje za sitne jeguljice! Koliko 
napora, koliko jada i stradanja! Ali išli smo naprijed, 
naprijed do cilja do rijeka, rječica, potoka i potočića. 

Tu su, u slatkoj vodi, male jeguljice tražile i nala¬ 
zile prijatan dom. Takovo je bilo naše putovanje! Ja 
sam ga onda sretno preturila, ali sada? 

»Preplivaćete sretno i sada, kumo Jego, ali vra¬ 
tite nam se opet natrag.« 

»E, sinko dragi, slutim da se nikad više neću po¬ 
vratiti. Ostaviću svoje kosti tamo u velikom moru.« 

»Jadna kumo Jego.« 

»Ne žali me. Svako stvorenje živi onako kako mu 
je određeno. Svako treba da u životu ispuni svoju 
zadaću i u tome treba da nađe svoje zadovojlstvo- 
Tako ti je to, moj Cipliću! 

»Istina je sve to, ali ja ipak vrlo žalim što vas ne¬ 
ću naći na povratku kući.« 

»Što ćeš, tako treba da bude* Eto, moj Cipliću, dra¬ 
go mi je da sam te srela i da te mogu pozdraviti. Da* 
molim te! Razgovaram s tobom o svojim brigama, a 
ni jesam se sjetila da ti kažem što se je sve dogodilo 
u našoj luci otkad tebe nema.« 

»Ej, kumo Jego, baš sam vas htio pitati.« 

»Zlo, moj Cipliću, zlo. Uvukla se u nasu uvalu ona 
podmukla hobotnica.« 

»Hobotnica? Ona?« 

»Da, hobotnica. Otkad se ona ugnijezdila tamo na 
ulazu u luku, iza svjetionika, nema više mira ni po¬ 
činka. Nikad ne znaš kad će izići u lov na ribe i 
rake. Kažu da je u jednoj obližnjoj uvali osakatila 
velikog jastoga, a kad je njega nadvladala, gdje ne 
će naše male ribice!« 

»Poznam je ja već. Vidio sam je na djelu, ali ni- 
jesam ni slutio da će se ona uvući u nasu uvalu.« 

»A jest. Eto, vidiš, moj Cipliću, nije doma dobro.. 
Ne znam što bih te savjetovala, da se vratiš ili ne. 
Znaš, nekako je sve prazno bez tebe, praćkaliću moj? 
Čula sam kako i djeca govore: »A što nema više Cip¬ 
lića? Sigurno je poginuo.« Male babice i šparići če¬ 
sto govore o tebi.« 

Ganuo se Ciplić na spomen doma i prijatelja, po¬ 
gotovu kad je čuo da su u pogibelji. Kako da ne 
pođe da im u nevolji pomogne? Ali što može on mali 
i neznatni Ciplić? Sjeti se, uto, sudbine morskoga 
psa. Ne, ne smije se pred zlom i nasiljem bježati, i 
ako si malen i slab. Često puta i pred malom zapre¬ 
kom silnici ustuknu. I mali Ciplić odluči odvažno: 

»Odmah se vraćam kući. Nisam jak i ne znam se 
boriti s nasilnicima, ali ću ipak nastojati da bar u ne¬ 
čemu pomognem svojima.« 

»Tako, tako, Cipliću moj, uvijek sam ja govorila 
da si ti hrabra ribica. Ali, čuvaj se, znaš, hobotnica 
je podmukla zvijer.« 

»Poznam je, poznam. Ali nešto ću vam reći. Sada 
imam i ja iskustva. Svako se nasilje prije ili kasnije 
samo kažnjava.« 

»Biće, biće, sinko, ali mnogo puta i nevini stra¬ 
daju.« 

»Imate i vi pravo. Ipak, ja vjerujem da ćemo se 
prije ili kasnije osloboditi hobotnice.« 

»Daj Bože! Ali, dragi Cipliću, ja moram dalje. 
Zbogom! Pozdravi mi sve u luci i, znaš, ako dođu 
tamo male jegulje, lijepo ih primi. Tko zna, možda 
to budu moja djeca.« 

»Zbogom, kumo Jego, Zbogom!« — pozdravljao 
Ciplić. — »Tako mi je žao što vas na povratku ne 
ću naći.« 

»E, sinko, tako treba da bude. Zbogom!« i vijugavo 
tijelo jeguljino zapliva dalje, i za čas se izgubi u du¬ 
binama. 

CIPLIĆ U MREŽI. 

Veselo je plivao mali Ciplić, jer je osjećao kako 
morska voda pravi sve veći otpor njegovim peraja¬ 
ma. Po tome je znao da se približava mjestu gdje 
se slana morska voda miješa sa riječnom vodom. 
Strujanje vode postajalo je sve jače. Bila je to veli¬ 
ka rijeka, koja se je širokim ušćem izlijevala u more. 
Uokolo je raslo bujno morsko bilje. Tanke zelene 
niti lagano su treptale nošene vodenom strujom. De¬ 
beli mulj pokrivao je dno. Kao svi cipli, i mali je 
Ciplić volio takove predjele. 

Kod jednog zelenog busena opazi Ciplić nekoliko 
velikih i krasnih riba. Po vitkome tijelu i velikim 
srebrnasto-sivim ljuskama prepozna svoje rođake 
ciple. 

Veselo zapliva prema njima. Uljudno pozdravi ve¬ 
like ciple, koji ga prijazno primiše. 

»Odakle si ti, mali?« — upita ga neki debeli ci¬ 
pal — »još te ni jesam nikad ovdje vidio.« 

»Ja i ne boravim ovdje. Moj je dom dosta daleko. 
Na otoku, kod ušća malog potoka.« 

»No, no, kad je tako, dobro si učinio što si došao 
amo. Ovdje se može dobro živjeti.« 

»Ne mislim se zadržavati. Ja putujem po moru, a 
sada sam baš na povratku k domu.« 

»Što, ti putuješ po moru?« — začude se cipli. »Pa 
kamo si to putovao?« 

»Iz mog doma, tamo na otoku, putovao sam prema 
jugu. Sišao sam kasnije dolje u dubine i opet se uz¬ 
digao na površinu.« 

»Pak što si sve tamo vidio?« — pitali cipli, koji se 
ni jesu nikad udaljivali od ušća ove velike rijeke. 

Mali je Ciplić jedva dočekao da može nekome 
ispričati svoje doživljaje i stao je da dugo i živo pri¬ 
povijeda. 

Pričao je o podmukloj hobotnici i napržici jasto¬ 
gu, o čudnoj zajednici raka samca i crvene spužvice, 
a nije zaboravio spomenuti gizdavu perisku i njenog 
vratara. Na koncu je ispripovjedio žalosni svršetak 
pjesnika Stjegonoše. 

Veliki su cipli pažljivo slušali razgovorljivog Cip¬ 
lića i čudili se njegovim doživljajma. To je ustinu 
bilo čudno ciplima koji se nerado dijele od obalnog 
kraja. Čudan im je bio taj mali Ciplić, kao da nije 
njihova roda. Kud li je sve on samo lutao po moru!' 

Hm, da, da... smješili se ispod brkova debeli ci¬ 
pli, gledajući Ciplića kako živo priča svoje doživ¬ 
ljaje. 

Dok su tako cipli, okupljeni oko Ciplića, slušali 
njegovo pripovijedanje, neopazice neke tanke niti 
stadoše stiskati sakupljeno mnoštvo. 

Mreža... sjevnu svima ista misao. 

Mreža... pomisli s užasom Ciplić i sjeti se pri¬ 
povijesti Srdele Srebrnice. 

Mreža se stiskala sve jače i jače i povlačila ciple 
prema površini. 

»Jao!« pomisli Ciplić — »sad će nas izvući na 
zrak, i onda je sve svršeno. 

Ipak se ne prepusti očaju. Progura se između ve¬ 
likih cipala koji su se bezglavo vrtjeli u mreži i za 
čas se nađe tik uz samu mrežu. 

»He« — poveseli se Ciplić. Oka na mreži bila su 
široka. Mali bi Ciplić mogao da se bez poteškoće 
provuče i spasi, ali kako će ostali cipli? Zar da prija¬ 
telje ostavim u nevolji? Ne, to nikako. Kako da i 
njima nađem način spasa? Kako? Ta mreža mora 
da ipak negdje svršava, ali gdje? Dolje prema dnu 
nije, jer nas povlači gore. Idem prema površini! 

Sve uz mrežu dizao se Ciplić gore i došao do po¬ 
vršine mora, ali dok je dopiralo more sizala je i 
mreža. 

»Što sad? Gdje ova mreža svršava? Da povirim 
iz mora?« — pomisli Ciplić i uzdigne se iz vode. 
»Nema druge, treba skakati!« 

Mali Ciplić zagnjuri opet u more, stigne do veli¬ 
kih cipala pa im rekne: 

»Pazite. Mreža svršava na površini, hajte za 
mnom i radite što ja radim.« 

Cipli ga začuđeno i prestrašeno pogledaše. Oni su 
se bili već predali sudbini, ali ipak mnogi otidoše za 
Ciplićem, koji je za čas bio na površni i... hop pre¬ 
skoči Ciplić rub mreže, a za njime ostali cipli hop. .. 
Trop . .. hop... preskoče mrežu i za čas se izgube u 
dubini. 

Poslije par časaka opet se Ciplić nađe sa velikim 
ciplima. Oni svi okružiše Ciplića te mu zahvaljivahu 
što ih je onako spretno spasio iz mreže. 

»Baš si okretan i brz ciplić. Evala ti!« reče jedan. 

»Vrlo domišljat i lukav« — dodade drugi. 

»E, vrlo pametan, vrlo je pametan taj mali« — 
ponavljao jedan ugojeni cipal. 

»Ha, ha« govoraše prvi. »Pravo kažu ljudi: lukav 
je cipal iz luke. I na našem se malom Cipliću vidi 
da je u luci uzrastao. Pametna je to ribica!« 

»Šteta što nisi naš! Zašto ne ostaneš ovdje? Nema 
ti ljepšeg kraja za nas ciple no što je ovaj kraj 
ovdje!« 

»Istina« — doda ugojeni cipal, — »imaš hrane u 
izobilju. Svega što ti srce zaželi. Ostani samo kod 
nas.« 



Ciplić skače iz mreže 


»O ne, ne« — branio se Ciplić. — Vraćam se od¬ 
mah k domu. Treba da što brže dođem kući. Da 
ostanem ovdje u vašem obilju, tko zna što bi od me¬ 
ne bilo. Lako bi ovdje omlitavio d ne znam dali bih 
mogao drugi put spasiti i sebe i vas iz mreže. 

Tako se branio Ciplić i šalio sa velikim ciplima, 
koji su ga redom nagovarali da ostane na ušću ve¬ 
like rijeke. 

Napokon mu ipak uspije da se s njima oprosti, i 
otpliva opet u široko more. 


KOLO MORSKIH KRASNICA. 

Bilo je rano jutro. Sunce se je tek pojavilo na 
obzoru, i zato je na površini mora bilo još ugodno i 
svježe. Veselo je udarao Ciplić repnom perajom. 
Osjećao je svježinu morske vode na svakoj ljuski, 
pratio je titraj ima peraja lagano talasanje mora. Uz 
to i misao, da će doskora ugledati svoj dom, ispunja¬ 
la ga pravom radošću. 

Nije se samo Ciplić veselio ljepoti ranoga jutra, 
čitavo jato divnih nekih stvorenja plivalo je površi¬ 
nom. Prave morske ljepotice! Njihovo tijelo bilo je 
nježno i lagano, kao da je satkano od najčišće mor¬ 
ske pjene. Drhtava i glatka bila su ta bića, kao što 
je drhtava i glatka površina morska, a prelijevale 
su se u najljepšim bojama kao da su građene od sa¬ 
moga sedefa i bisera. 

To je divotno jato prolazilo morem, u dugačkim 
nizovima, njišući se lagano i pravilno kao u kolu. 

Pravilno njihanje njihovo pratilo je jedva zamjet¬ 
ljivo pjevanje koje je Ciplić više osjećao nego čuo: 

Oblivena morskim valovima 
Obasjana suncem sa visine 
Zanjihana povjetarcem lakim 
Mi smo čeda iz morske dubine. 

Bijedni naši roditelji mili 
Daleko su od ove miline 
S njihova nas krila otrgnulo 
I ponijelo more iz dubine. 

A oni su — u nesreći — sretni 
Što im .dragoj djeci sunce sine 
Što se djeca izbaviše ropstva 
Tamnih hridi i morske dubine. 



Zlatnice morske 


Uz pjesmu lebdjelo je kolo i lagano se njihalo. 

Svodoliko tijelo morskih krasnica bilo je žućkaste 
boje. Usred svoda tamnila se smeđa šara u obliku 
zvijezde. Rub svoda bio je sav krasno izrezuckan i 
ukrašen tankim tracima koji su se savijali kao ka¬ 
kove šarolike vrpce. Ispod svoda pružala su se četiri 

veća traka i valovito se previ jala pri svakom po¬ 
kretu tijela. Svodoliko tijelo se je pravilno zatva¬ 
ralo i otvaralo, i s tim se je gibanjem držalo na po¬ 
vršini. 

Ljepših bića nije Ciplić još nikad vidio! 

Tko zna odakle dolaze ta čudesna stvorenja, pro¬ 
zirna kao voda, drhtava kao morska pjena i lagana 
kao dašak vjetra? 

Čudno glase njihovi stihovi! Iz kakovih li to do¬ 
laze dubina? 

Prozirno jato dolazilo je sve bliže i bliže. 

Ciplić priđe ljepotici koja je predvodila kolo i 
reče: 

»Već dugo slušam vaše pjevanje i promatram vas, 
lijepe neznanke. Tko ste vi, odakle dolazite?« 

»Daleko nam je rodni dom« — zanjiše svodoli- 
kom glavom ljepotica. — »Dolje u tamnim dubina¬ 
ma mora. Odatle mi dolazimo. Tko smo mi? Mi smo 
najnježnija i najprozirnija čeda morska. Zovu nas 
Zlatnice morske, jer je boja i sjaj naše odore sjajna 
kao zlato. Pripadamo porodici morskih klobuka, po¬ 
znatih i pod imenom meduza, čudna je povijest na¬ 
šeg života. 

Dolje, u dubini morskoj, žive naši roditelji. Čvrsto 
su prirasli uz kamenite hridi. Ne mogu da se otrgnu 
od nje i da slobodno zaplivaju morem. Ali u svom 
krilu uzgojili su nas, djecu svoju, i njoj su predali 
svoju čežnju za slobodom, za prozirnim visinama. I 
uistinu jednoga dana digosmo se u visine sve do po¬ 
vršine morske. Naši su roditelji još dolje na mor- 
skome dnu, i sretni su što su bar njihova djeca po¬ 
stigla cilj za kojim su i oni čeznuli.« 

»Oh, kako je to lijepo, kad se djeca sa ljubavlju 
i zahvalnošću sjećaju svojih roditelja!« reče Ciplić. 

»A kako i ne bi? Ta nijesu li oni nas uzgojili na 
svome krilu i dali nam snage i zamaha da se podig¬ 
nemo u vis? Kakve bi mi crne nezahvalnice bile, 
kad se ne bi svugdje sjećale s ljubavlju onih, koji 
su nam dali život?« 

»Istina je« — potvrdi Ciplić, pak onda zapita: 

»A nijesu li se bojali vaši roditelji da vas puste 
daleko od sebe? Ta vi ste tako lagana i nježna stvo¬ 
renja!« 

»I ako smo nježne i lagane, tako da nas jači talasi 
morski mogu ozlijediti, ipak možemo da bez bojazni 
plivamo morem. Naši nam roditelji dadoše u ba¬ 
štinu veliko blago, a to je sposobnost da otrgnute 
dijelove tijela možemo lako obnoviti. A opet, i ako 
smo nježne, mi se znamo i braniti. Čim nas netko 
nepozvan dodirne, odapnu se od nas stotine malih 
žalaca, žarnjaka, koji oštro peku i žežu. Tko se nas 
jedom dotakne, neće lako drugi put pokušati.« 

»Uistinu veliko blago su vam namrli vaši rodite¬ 
lji« — r eče Ciplić — »ali da i mene ne opeknete, 
ugnuću vam se s puta. Pođite samo napred, i že¬ 
lim vam sretno putovanje, lijepe zlatnice morske.« 

I Ciplić se udalji, a prozirno jato se i dalje nji¬ 
halo otvarajući i zatvarajući svodoliko tijelo. 


HOBOTNICA U LUCI. 

Bilo je već sunce zašlo kad se je Ciplić približa¬ 
vao rodnoj uvali. Sumrak se je polagano spuštao nad 
morem. Veseo je bio Ciplić što je blizu rodne uvale i 

što će brzo biti kod kuće. Već je bio kod velikog ka¬ 
menog zida koji je štitio luku od vjetrova. U svjetio¬ 
niku, koji se uzdizao na kraju zida, svijetlo je bilo 
vec upaljeno i odražavalo se u moru treptavim sja¬ 
jem. 

Dok je plivao, nešto podalje velikog kamenja koje 
je ograđivalo svjetionik, opazi iznenada kako neka 
tamna sjena prelazi preko bijelog kamenja. U mra¬ 
ku nije Ciplić dobro razabirao što bi to moglo biti. 
Eto, sada sjena prolazi baš ispod svjetionika. Crveno 
svijetlo nešto jače zatrepti i Ciplić vidje kako se ne¬ 
ko veliko tamno tijelo pomiče od kamena do kame¬ 
na. Po vijugavim krakovima prepona Ciplić pod¬ 
muklu hobotnicu: 

»Što?« zaprepasti se Ciplić. — »Hobotnica 
ovdje? Sada noću, kad je sve u uvali pozaspalo? 
Što trazi ovdje taj noćni grabeži j i vac? Sigurno vreba 
na plijen. Možda se tu, među kamenjem, skriva ka¬ 
kova ribica i sada bezbrižno spava. 

Dobro srce malog Ciplića uzdrhta od uzbuđenja i 
straha. Zavesla opet svojim perajama, i zapliva 
ravno prema kamenu uz koji je klizila hobotnica. Tu, 
u jednoj udubini, ugleda malog šparića kako mirno 
spava, tek pomalo trepćući perajima. Jadnik nije ni 
slutio kakova mu je pogibelj blizu. Hobotnica se je 
dotle sve više približavala špariću i, evo, na, sad će 
ga zahvatiti. 

Ali u taj se čas stvori Ciplić do šparića. Naglim 
zamasima peraja probudi ga i reče: 

»Bježi, eto hobotnice.« 

Uistinu, u isti čas pred njima u tmini zasjaŠe 
ogromne izbuljene oči. 

Šparić, iznenada probuđen, odmah se snađe i za¬ 
pliva žurno prema luci, a mali Ciplić za njime. Za 
obojicom je brzo plivala bijesna hobotnica. 

Ciplić je osjećao kako se more za njim sve više 
i nagli je burka pod pritiskom snažnog istiskavanja 
vode kroz lijevak hobotnice. Osjećao je kako mu ona 
dolazi sve bliže i bliže. Njeni sluzavi krakovi već 
su dosezali Ciplića. Jao, sad će ga zahvatiti! 

Kroz tili čas preleti mu umom čitav njegov život, 
a najviše događaji posljednjih dana. Zar da sada 
pcgine tu, u rodnoj uvali, poslije sretno prebrođenih 
mnogih opasnosti? I to baš da podlegne ovoj straš¬ 
noj hcbotnici? Ne, ne, on hoće još da živi, boriće se 
do krajnih sila! 

Izmorene peraje Ciplićeve snažno zagrabiše more, 
i on odmakne naprijed. 

Ali već do par časaka osjeti kako se glomazno 
tijelo sve više njemu približuje. 

Njega je već snaga sasvim izdavala, perajama je 
jedva micao. Kad u to opazi jednu rupu među ka¬ 
menjem. Ciplić, koji nije običavao sakrivati se po 
pukotinama, uvuče se između kamenitih ploča obale. 

Sav izmoren i iznemogao od straha i napora sku¬ 
tri se u rupi. Pomalo se umirio i već je mislio da je 
pogibelj minula, kad... strahote! 

Kroz usku puko trnu ulazio je, kao kakova zmija, 
vijugavi krak. Tanašni vršak dolazio je sve bliže i 
bliže Cipliću. On je odmicao pred njime sve dublje 
u rupu, ali dalje se nije moglo. Sve je »uokolo bila 
čvrsta stijena. Uzalud je Ciplić tražio barem kakovu 
sitnu rupicu. Sve sami kamen. Već ga je vršak kra¬ 
ka doticao. Osjećao je na ljuskama čvrsti pritisak 

prijanjalka. Zalud se Ciplić praćkao i otimao. Krak 
ga je izvlačio iz pukotine. Ah, zašto se je vratio u 
rodnu uvalu? Ta znao je da se je ovdje ugnijezdila 
ova strašna neman, koja će ga sad progutati. Oh, 
kako bi još želio živjeti! Ali ne, ne žali što se je 
vratio. Učinio je svoju dužnost. Došao je da po¬ 
mogne svoje. Spasio je život svom drugu. Pa ako 
sad ima da pogine, bolja je i časna smrt nego kuka¬ 
vički život. I mali Ciplić je smireno čekao smrt. 

Kad, najednom, osjeti kako popušta pritisak prija¬ 
njalka i kako se vijugavi, rastezljivi krak odmotava 
od njegova djela. Čas kasnije krak se polagano iz¬ 
vukao iz rupe, i Ciplić je bio oslobođen strašnog pri¬ 
tiska. 

Mali Ciplić nije sam sebi vjerovao. Pružao je pe¬ 
raje. Okretao tijelom. Uistinu bio je zdrav i čitav. 

Što se dogodilo? Kako to da je ona nezasitna ho¬ 
botnica ostavila siguran plijen? 

Još dršćući od straha, oprezno izviri Ciplić iz pu¬ 
kotine. Tu nije bilo hobotnice. Gdje je? 

Ciplić sada izađe sasvim iz rupe. 

Naokolo je more bilo mirno. Ciplić oprezno zapli- 
va tik uz kamenitu obalu, kad li, nedaleko, opazi 
hobotnicu kako vreb^ na nešto malena i bijela što 
bi od vremena do vremena zaronilo u more. 

Mali se Ciplić malo odmakne od obale i kroz mrak 
razabra da je to ruka neke djevojčice, koja je sje¬ 
dila na stepenicama i sabirala pužiće. 

Na rubu obale sjedilo je nekoliko ljudi i počivalo 
na večernjem hladu. 

Ciplić je pažljivo promatrao što hobotnica radi, 
ali ipak radi sve većeg sumraka, nije mogao tačno 

razabrati, što se zbiva uz obalu. Vidio je još kako 
hobotnica prilazi stepenicama, čuo je povik i vidio 
kako je djevojčica pala u more. 

U isti čas skoči jedan čovjek na stepenice i izvuče 
djevojčicu, koja nije pala u dubinu, već se zaustavila 
na zadnjoj stepenici. 

Sva djeca i odrasli okupili se oko djevojčice koja 
je glasno plakala. Jedan ribar ostade ipak uz obalu 
i zagleda se u more. Iz vode se nešto od kada do¬ 
kada uzdizalo. Ciplić je znao da su to krakovi ho¬ 
botnice. Je li malo prije ona njima dodirnula ruku 
djevojčice, koja se nato prestrašila i pala, to Ciplić 
nije znao, ali je znao da je hobotnica bila blizu, vrlo 
blizu djevojčice. 

Što ju je tjeralo da ide k stepenicama i da se uz¬ 
diže do površine? Valjda bijela ruka ove djevojčice 
činila joj se zgodan plijen? Svakako oštro oko starog 
ribara Marka ugledalo je hobotnicu, on je u čas sa- 
šao niz stepenice i rukom zahvatio hobotnicu, te je 
jednim zamahom bacio o kamenitu obalu. 

Sluzavi krakovi još su se pokretali i podizali okre¬ 
ćući se prema moru, ali već drugim zamahom, pak 
trećim snažnim udarcem bila je svladana i žilava ot¬ 
pornost morskog mekušca. 

Hobotnica je sada ležala nepomično i mirno. Nje¬ 
no mekano i podatno ali čvrsto tijelo sasvim je klo¬ 
nulo uz tle. Negda žilavi i raztezljivi krakovi ležali 
su mlohavo savijeni. Velike oči ni jesu više onako pod¬ 
muklo sjale, već su ukočeno stajale na spuštenoj gla- 
vi. Jake kukaste čeljusti bile su još čvrsto stisnute, 
ali nijesu više mogle nikoga zahvatiti svojim jakim 
pritiskom. 

Sad se Ciplić sjeti sudbine morskog psa. I on je do¬ 
čekao sličan svršetak kao i hobotnica. Zloba, nasilje i 
nepravda često puta nađu svoju propast u vlastitom 
nasrtljivom bijesu. 

Dotle se već potpuno spustio mrak nad malo ri¬ 
barsko selo. Bila je noć vedra, bez mjesečine, tek su 
zvijezde sjale svojim sitnim lučima. More se je tiho 
njihalo, kao da uspavljuje svoja čeda, koja su po- 
:zaspala u dubinama između resina, između kamenja 
5 pijeska. 


POVRATAK. 


Kad se je Ciplić probudio sjajna je sunčana 
svjetlost već obasjavala čitavu uvalu. Ciplić je bio 
sretan što mu je napokon osvanulo jutro u rodnoj 
uvali. Odjednom se sjeti prošle večeri. Da nije to sve 
bio samo san? Zar je uistinu strašna hobotnica mr¬ 
tva? Ipak se sasvim dobro sjeća kako ju je stari ri¬ 
bar ulovio tamo na obali. 

Sada su na obali ribari prostirali svoje velike mre¬ 
že da se na suncu osuše. Nekoliko djece sjedilo je uz 
rub obale, a nekoliko se njih igralo skačući sa obale u 
more. 

Ciplić prepozna među njima i malog plavokosog 
dječaka, koji ga je bio pustio u more. On je sjedio 
nešto podalje od drugih i promatrao more. Nikad ga 
Ciplić nije vidio gdje drži udicu ili povraz u ruci. I 
danas je samo mirno sjedio i kao da se zadubao u mi¬ 
sli promatrajući malu lađicu od papira, koja je plo¬ 
vila površinom. 

U to jedan od dječaka koji su se utrkivali po obali, 
dođe do plavog dječaka i iz šale, obijesti, što li, gur¬ 
ne malog sanjara tako da je pao u more. 

Glasan smijeh zaori na obali među djecom. Plavo¬ 
kosi dječak se okretno praćkao u moru i kao kakova 
riba isplivao do površine. 

Dječak, koji ga je gurnuo (to je bio onaj koji je 
nekoć bio ulovio Ciplića) stajao je međutim tik uz 
rub obale i zlorado se smijao svom drugu. Nehotice 
mu pokliznu bosa noga i on pade. Pao je vrlo nesret¬ 
no, jer je pri padu udario glavom o kameni rub 
obale. 

Omamljen tim udarcem pao je u more i sigurno je 
bio u nesvijesti, jer je tonuo sve dublje i ne pokuša¬ 
vajući da se spasi plivanjem. 

Plavokosi dječak bio je već dostigao obalu, ali, vi¬ 
djevši što se dogodilo, živo zapliva natrag i još pri- 
spije na vrijeme da zgrabi druga. Bio je zadnji čas! 
Dašćući od napora jedva jedvice je dovukao druga 
do obale, gdje su se već bili sakupili ribari, koji su 
dotrčali na glasnu viku ostale djece. 

Ciplić je još vidio kako su oba dječaka izvukli iz 
vode. Plavi je dječak lako uzašao na obalu, ali onog 
su drugog dječaka ribari teškom mukom izvukli, i tek 
nakon nekog vremena uspjeli su privesti ga svijesti. 

Ciplić je bio zadovoljan što je ta nezgoda sretno 
prošla. Divio se malom plavokosom dječaku, jer je 
ne samo hrabro isplivao, nego je također spasio mo¬ 
žda i život svom drugu. »Lijepo je djelo učinio mali 
dječak« — mislio je Ciplić. »On je, eto, pomogao u 
nevolji i onome drugu koji je bio uzrok njegovu 
padu. On je zlo uzvratio dobrim.« 

Sretan je bio Ciplić; ta dobra ribica uvijek se je 
veselila svemu što je dobro i lijepo. 

Kad su se djeca udaljila sa obale, Ciplić lagano za- 
pliva prema onom kraju luke gdje je bilo u*šće poto¬ 
čića. Tamo je bio njegov dom! 

Kada se je približavao svom zakutku, sa žalošću u 
srcu mislio je na kumu Jegu koja ga ne će veselo do¬ 
čekati. »No, Njuškaliću moj, jesi li se napokon sret¬ 
no povratio?« Tko zna gdje je ona sada? Tamo dale¬ 
ko u velikim dubinama oceana. Ali, rekla mu je, da 
će doći male jeguljice. Oh, neka dođu. On će ih lije¬ 
po primiti i smjestiti ih kod ušća potoka. 

Eto, već je kod kuće. Rak Kosmelj je tu. On ga ve¬ 
selo pozdravlja mičući svojim nogama. A i oštra žuč- 
ljiva vlasulja kao da se veseli povratku Ciplićevu, jer 
živo trepti trakovima. 

Mnoge ribice skupile se oko Ciplića i živo ga po¬ 
zdravljale mašući perajama. One su željele odmah 
znati sve što je on doživio na putu, a u isti čas htjele 
su ispričati što se je sve zbilo u uvali za njegova ot- 
sustva. 

»Kuma je Jega otputovala« — poče jedna babica. 

»Znam već, susreo sam je na putu. Sve vas je lije¬ 
po pozdravila.« 

»A znaš, na ulazu u našu luku ugnijezdila se straš¬ 
na hobotnica. Potamanila je mnoštvo riba i raka. Svi 
živimo u neprestanom strahu.« 

»Skoro da me nije sinoć ulovila« — prihvati neki 
mali sparić. »Da me netko nije probudio, sigurno da¬ 
nas ne bih bio na životu.« 

»Što, što?« — pitale ostale ribice. »Tebe je htjela 
uloviti. A tko te je probudio?« 


90 


»Ne znam« — reče sparić. — »Bila je to neka ri¬ 
ba. Nijesam je prepoznao, jer je bio mrak. Tko zna 
što je s njom. Hobotnica je progonila i mene i nju. 
Možda ju je i uhvatila. Oh, kako bi rado znao što je 
s njom i tko je to bio?« 

»To sam bio ja« — reče Ciplić — »i hvala Bogu 
sretno sam izbjegao hobotnici.« 

»Što ti si to bio, Cipliću? Oh, hvala ti, velika hva¬ 
la. Baš si se u sretan čas vratio u rodnu uvalu. Koje bi 
veselje danas ovdje vladalo da nema hobotnice!« 

»Nema više hobotnice. Sinoć ju je ribar Marko ulo¬ 
vio« — reče Ciplić. 

»Nema više hobotnice? Je li moguće? Oj, mali Ci¬ 
pliću, kako ti to znaš? Je li to sigurno?« 

»Sasvim sigurno. Ja sam vidio kako je nepomično 
ležala na obali.« 

»Cipliću, Cipliću« — veselile se ribice — »sad će 
opet biti radosti i veselja u našoj luci, a ti ćeš nam 
pričati što si sve vidio i doživio tamo u dalekom mo¬ 
ru.« 

»Hoću. hoću« — govorio Ciplić — »vrlo rado, moji' 
drugovi, ali danas sam još umoran, pak ću malo da 
otpočinem.« I Ciplić se zakloni iza svog kamena, a 
male se ribice razbježaše veselo plivajući po luci. 

Takav je bio povratak Ciplića Njuškalića u rodni 
dom. On, valjda, još i danas živi, tamo u luci ribar¬ 
skog sela, kod ušća potočića. Pođite samo u njegovu 
uvalu i zapitajte malog plavokosog dječaka da vam 
ga pokaže. On ga naime, dobro pozna i svaki ga dan* 
gleda kako veselo pliva i skače po moru. 

POGOVOR. 


Pošto je ova knjiga napisana za djecu s namjerom 
da, čitajući priču o morskim životinjama i njihovom 
životu, nauče i nešto istine iz zanimljivog morskog 
svijeta, to sam smatrala potrebnim da na kraju knjige 
dodam kratki tumač, u kome će mali čitatelji moći 
doznati kakve su to sve životinje i biljke u kojima se 
govori u ovoj knjizi. 

G ipal je lijepa sivkasto-srebrnasta riba, koja se ra¬ 
do zadržava kod ušća rijeka. Kod nas živi uzduž 
cijele obale, a najviše na ušću Neretve i ostalih 
primorskih rijeka. 

Jegulja je oblikom tijela nalik na zmiju. Kod nas 
živi samo u južnim rijekama i vodama što su spo¬ 
jene s njima: u Neretvi, Drimu i Vardaru. Jegu¬ 
lja živi u slatkoj vodi dok ne odraste. Kad odra¬ 
ste, putuje kroz Jadransko i Sredozemno More sve 
do Atlanskog Oceana i tu se mri jesti u velikim 
dubinama. Male jegulje koje su plosnate i pro¬ 
zirne putuju u jatima prema Evropi i tamo se 
nastane po rijekama i jezerima. 

Srdela je riba koja se mnogo lovi u Jadranskom 
Moru. Srdele ljeti plivaju k obalama u velikim 
jatima. Ribari ih primame pomoću svijetla koje 
je postavljeno na lađi i love ih mrežama. 

Kosmelj je kratkorepi rak koji živi uz obalu. 

Š p a r je mala riba koja se zadržava u lukama i uva¬ 
lama. 

G 1 a v o č je mala riba koja živi uz obalu. 

Babica je mala riba. 

Hobotnica je veliki glavonožac koji se zadržava 
uz obalu. Pokreće se pomoću osam krakova, na 
kojima se nalaze okrugle prijanjalke, i pomoću 
lijevka iz kojega štrca vodu i tako pliva unatrag. 
Ona je silno brza i borbena životinja. Napada 
na ribe i rake. 

Jastog je veliki morski rak. Živi na kamenitom 
dnu. 

Zvijezda morska je životinja iz koljena Bo- 
dljikaša. Ima pet krakova na kojima su prionji- 
ve nožice s kojima plazi po dnu. Na donjoj su 
joj strani usta. Hrani se školjkašima. 

Trp spada isto u Bodljikaše. Ima valjkasto tijelo 
nalik na kobasicu. Na jednom kraju su mu usta 
oko kojih su razgranjena pipala. 

Datula ili kamotoč je školjka koja ima tam- 
no-smeđe ljušture nalik na datulu. Ona, izluči¬ 
vanjem nekih kiselina, izdube kamen i u njemu 
je skoro sasvim sakrivena. 

Periska je najveća školjka u Jadranskom Moru. 
Naraste do metra. Uz dno je pričvršćena 
snopićem tamno-zelenih niti koje nazivlju mor¬ 
ska svila. U njenoj školjci živi mali okrugli ra¬ 
čić koji se, pri kakovoj opasnosti zaleti prema 
unutrašnjosti ^školjke i time je upozori na opas¬ 
nost. 

Morska trava zovu se buseni neke biljke koja 
raste na dnu mora. Listovi su joj uski i vrpcasti, 
a razvija i cvijet i plod, koji more raznosi. 

Saj egonoša je prijevod latinskog imena (Vexilli- 
fer) male ribice strmorinca, koji za mladosti pli¬ 
va površinom mora. Na glavi ima malu perajicu 
sa ispercima, koji nalikuju na zastave i odatle 
mu ime. Kasnije silazi na dno mora i živi kao na¬ 
metnik u prohodu dubokomorskog trpa (lat. ime: 
Stihopus regalis.) 

Morska lastavica je lijepa riba koja živi da¬ 
leko od obale. Ona ima vrlo velike prsne peraje, 
tako da izgledaju kao krila, a može i letjeti nad 
površinom mora. 

Priljepak je malen puž sa plosnatom, čunjastom 
kućicom s kojom se tako čvrsto prihvati hridi da 
ga ne mogu ni najjači valovi otrgnuti. Ljudi ga 
otkidaju kamenom ili nožem i jedu. 

Ogrc je mali zelenkasti puž koji živi uz obalu, te ga 
možemo svugdje naći. 

Rak samac je račić koji ima slab i mekan zadnji 
dio tijela, stoga se zavlači u puževu kućicu, 
o z i c a je lijepi žućkasto-zelenkasti prozirni račić, 
orsk-i pas je ogromna morska riba koja nara¬ 
ste do 5—6 i više metara. Veliki je grabežljivac. 

P a n f a n je riba koja često puta prati morskog psa 
ili brodove, jer čeka na ostatke hrane. 

Jedrilica je ženka jedrilea, koja ima lijepu vap- 
nenu kućicu. 

Zelene resinesu biljke koje pokrivaju morsko 
dno. One nemaju ni cvijeta ni ploda, a nemaju 

ni korjena, ni stabljike ni lista, već im je tijelo 
vrlo jednostavno građeno, a zove se steljka. To 
su biljke steljnjače. 

Smeđe resine su resine smeđe boje. Nalaze se 
u dubljim dijelovima mora. 

'Crvene resine su crvene boje, a žive u još 
dubljem moru. 

Koralji su zadruge malih životinjica koje stvaraju 
od vapnenca čvrstu osovinu, koja je prekrivena 
crvenom korom. U njoj se skrivaju male životi¬ 
njice: koraljni polipi, koji su nalik na cvjetiće. 

Crvi c j e v a š i su crvi koji stvaraju oko sebe vap- 
nenu cijev s otvorom na gornjoj strani. Kroz taj 
otvor pružaju škrge koje se sastoje od mnogo ta- 
našnih niti. 

Morske ruže ili vlas u lje su životinje koje 
imaju mješinasto tijelo na čijem su gornjem kra¬ 
ju usta, oko kojih se je nanizalo mnoštvo tan¬ 
kih trakova. Njima je srodna i obična smeđa 
vlasulja koja živi uz obalu. Ove životinje spa¬ 
daju u Mješince. 

T r 1 j a je lijepa crvenkasta riba koja živi u dubljem 
moru. Vrlo je mnogo love radi tečnog mesa. Za¬ 
lazi često i u uvale. 

Pauk je riba koja ima otrovnu bodlju. 

Raža je plosnata riba koja se zadržava sasvim uz 
morsko dno. 

Đ rh tul j a je plosnata šarena riba koja ima u tije¬ 
lu neki posebni električni organ, pomoću kojega 
ošine električnim udarcem svakog koji ju do¬ 
takne. 

Morska naranča je spužva koja oblikom i bo¬ 
jom naliči na naranču. U nju se sakrije rak sa¬ 
mac i tako zajedno žive. Takova zajednica je na 
korist i jednog i drugog. 

Grdobina je vrlo ružna riba koja živi na morsko- 
me dnu. Ona ima na leđima više šiljaka. Na 
jednome se nalazi neka krpica s kojom ona ma¬ 
mi ribe da joj same dođu pred nezasitno ždrijelo. 

Sr čanka je ljepušna školjka sa žućkasto-smeđim 
ljušturama nabranim u sitne bore. 

Morski k o n j i c i su ribice čudna oblika. Imaju 
glavu nalik na konjsku, a rep savijen poput pu¬ 
ža. Oni se često natežu repovima. Za njih piše u 
knjizi poznatog prirodoslovca Brehma: »da su 
dosadna i glupa stvorenja, ali da svojim osebuj¬ 
nim oblikom i neobičnim držanjem i laganim 
svečanim kretanjem, kao i mijenjanjem boje 
privlače pozornost gledalaca.« 

Morsko šilo je dugačka a šiljasta riba koja spa¬ 
da u rod morskih konjica. 

Morske zlatnice su (prijevod lat. imena Chry- 
saora mediterranea) lijepe meduse koje plove 
u jatima na površini mora. One potječu od poli¬ 
pa koji žive prirasli uz morsko dno. 

Crteže za ovu knjigu izradila ie moja sestra Ivka 
Vidić Ljubić. 


U Splitu, o Uskrsu 1935, 

